‘1 Inci Pun Boleh Lemas’- Ini Cara Elak Risiko Anak Lemas Dalam Bilik Air Anda Kena Tahu

Insiden kanak-kanak lemas di dalam bilik air bukanlah sesuatu yang asing lagi dan ia adalah satu kejadian yang sepatutnya tidak dipandang remeh oleh semua kerana melibatkan nyawa mereka.
Bahaya jika ditinggalkan sendirian meskipun kedalaman air hanya 1 inci atau kurang daripada 2.5cm juga boleh buatkan anak lemas. Jadi, perlu lebih berhati-hati dan menitikberatkan beberapa perkara seperti yang diulas oleh Dr Kamarul Ariffin di Facebook miliknya.

Baca juga: “Sekelip Mata Dalam Baldi!”- Ibu Buat CPR Selamatkan Anak Lemas Ketika Mandi
INI CARA ELAK RISIKO ANAK LEMAS DALAM BILIK AIR ANDA KENA TAHU

Ibu bapa kena tahu hal ini. Kanak-kanak boleh lemas di dalam air walaupun kedalamannya hanya 1 inci atau kurang daripada 2.5 sentimeter.

Ada beberapa perkara kita perlu pastikan untuk elak risiko anak lemas di dalam bilik air, antaranya:
1. ELAK TINGGAL ANAK MANDI SENDIRIAN

Jangan tinggalkan anak mandi sendirian di dalam besen, baldi, tab mandi atau kolam berisi air walaupun untuk seketika. Jika keluar dari bilik air, bawa anak sekali.
2. TERDAPAT RISIKO TERGELINCIR
Selain lemas, kanak-kanak yang bermain di bilik air sendirian mudah tergelincir dan tersungkur kerana permukaan lantai licin. Terutamanya pada yang baru belajar berjalan.
3. SIMPAN BEKAS TAKUNGAN AIR
Kosongkan dan simpan bekas takungan air di tempat yang sesuai selepas menggunakannya supaya anak tidak ambil dan mengisikannya dengan air tanpa pengawasan.

4. TUTUP BEKAS TAKUNGAN AIR
Ada bilik air mempunyai binaan takungan air yang kekal seperti kolah. Jika tidak boleh kosongkan, maka tutuplah ia. Mangkuk tandas jenis duduk pun elok ditutup.
5. TUTUP PINTU BILIK AIR

Jika tak boleh kosongkan, dan tak boleh tutup bekas takung air. Maka tutuplah pintu bilik air jika tiada sesiapa menggunakannya. Ini untuk elak anak masuk tanpa kita sedar.
Semoga bermanfaat! Nanti kita belajar sikit tentang CPR untuk bayi pula, ya?
Sumber: Facebook Dr Kamarul Ariffin Nor Sadan


‘1 Kebaikan Dapat Upah RM1’ – Lelaki Kongsi Teknik Latih Anak Berusaha Untuk Dapatkan Sesuatu

“Papa,papa..jom pergi kedai nak beli mainan…jomlah papa..”
Bagi anda yang ada anak kecil, jangan terkejut bila mereka dah pandai mengajak anda untuk pergi ke kedai. Walaupun baru berusia 2 tahun dah pandai nak minta belikan barang mainan mereka. Bukan itu saja, mereka dah hafal senarai mainan yang mereka nak beli! Bijak kan? Tapi, kalau dituruti setiap kemahuan mereka, memang penuhlah satu rumah dengan barang mainan. Duit kita pun habis!

Anda boleh ikut cara seorang bapa ini yang menggunakan trik ‘upah RM1’ pada anaknya apabila melakukan  setiap kebaikan. Wang upahan yang terkumpul digunakan untuk membeli barang mainan yang anak inginkan. Trik ini mampu mendidik anak tentang konsep ‘berusaha’ untuk mendapatkan sesuatu sekaligus menerapkan budaya menabung!
TRIK ‘1 KEBAIKAN DAPAT UPAH RM1’ LATIH ANAK UNTUK BERUSAHA DAPATKAN SESUATU

1 kebaikan = upah RM1.
Itu cara aku guna sekarang untuk Dian kalau nak beli mainan.

Dengan cara ini, dia akan lebih appreciate barang mainan dia sebab dia tahu nak dapat sebijik kemain susah. Haha!
Dan bila jalan jalan dekat mall, bila dia mintak untuk beli toys aku akan tanya duit upah dah ada berapa?
Kalau tak cukup, no toys!
Condition ini exclude kalau dia nak activity book. Coloring book or sticker book yang itu okay. Aku beli.
Setiap kebaikan akan dapat upah RM1
Kebaikan itu tak kisah la tolong buang pampers berak adik ke atau masuk baju kotor ke dalam bakul, dapatlah upah RM1.
Tolong mama lipat dan kemas baju, dapat RM1.
Tolong basuh kereta RM1.
Duit lebihan beli mainan perlu masuk tabung semula
Dah dekat 2 bulan dok mintak beli toys oven.
Hari ni, duit terkumpul ada RM29.
Lepas habis sekolah bawak lah dia cari oven tu.
Tak jumpa oven, ada Hello Kitty.

Harga RM25. Ada balance RM4 masuk balik tabung.
Lepas beli tadi on the way dalam kereta dia urut urut belakang aku.
Aku syak ada la tu next mainan dia nak beli lepas ni.
Haha.
Dan cara ni jugak berjaya menepis pujukan telur berhantu kinderjoy.
Selamat mencuba.
Sumber: Mohd Amir Hilmi


1 Minuman 2 Rasa – Susu Frog Bang Dari Tealive Pasti Buat Anda Terangkat! Try Jom!

Ha! Kalau nak tahu baru-baru ni admin dijemput oleh pihak Tealive! Ekslusif ye! Untuk rasa dan nikmati sendiri minuman terbaru mereka susu Frog Bang. Sungguh menyelerakan dan memang kena dengan tekak orang kita itu sahaja yang admin boleh kata tentang minuman terbaru Tealive kali ni.
MENYEGARKAN! RASA YANG SUNGGUH UNIK TAPI SEDAP!

Minuman yang disediakan menggunakan susu segar, dan gula merah yang dimasak bersama topping bebola jeli ini cukup fresh dan sesuai dinikmati begitu sahaja mahupun bersama snek dan kudapan semasa minum petang. Bagi admin la, rasa bebola jeli  yang lebih lembut dan masih kenyal sedap sangat bila digabungkan dengan gula merah dan susu segar. Rasa manis-manis lemak!
NAMA UNIK! SUSU FROG BANG TERJEMAHAN DUA GABUNGAN RASA!
Sesuai sangat untuk dinikmati masa tengah chill dan luangkan masa dengan kawan! Rasa dia memang BOOM!

Jangan salah anggap pulak tau, susu Frog Bang sebenarnya bermaksud minuman dari dua rasa iaitu bebola jeli panas suam-suam dan susu segar bersama ais. Gabungan yang cukup unik bukan? Rasanya memang nice & smooth. Sesuai untuk dinikmati oleh pelbagai peringkat umur!
TAK ADA TEA! PILIHAN YANG BERBEZA!
Anda boleh tengok sendiri bagaimana minuman anda disediakan. Tak ada yang disembunyikan! Jadi tak perlu ada rasa ragu dan bimbang tentang kandungan minuman.
Bagi mereka yang tak minum tea ini adalah minuman alternatif anda di Tealive dan paling best susu Frog Bang ni hanya boleh dapat dekat Tealive je! Tempat lain boliao tau! Mengenai penyediaan minuman, tak perlu anda bimbang sebab Tealive memang mengutamakan kebersihan dan kepuasan pelanggan mereka.

Walau ramai beratur tapi kejap je! Servis mereka memang pantas. Tak perlu lama menunggu.
So, Anda kena singgah dan rasai sendiri macam mana bestnya rasa minuman baru ni! Ekslusif hanya di Tealive! Paling best servis mereka tip top habis. Cepat dan pantas je! Walau masa admin datang kena beratur panjang tapi sekejap je tunggu dah dapat order.
Jadi apa lagi yang anda tunggu? Make sure anda lock date anda pada 4 Disember ini dan serbu Tealive untuk rasai sendiri cetusan rasa susu Frog Bang yang disajikan khas hanya di Tealive.
 Facebook: https://www.facebook.com/tealiveasia/?fref=ts
 Website: https://www.tealive.com.my/


Bukan Setakat Kena Baca Doa Sahaja, Ini 10 Adab Makan Rasulullah Yang Ramai Tak Tahu

Makan dan minum merupakan aktiviti wajib dilakukan setiap hari. Antara adab makan Rasulullah yang telah diajar adalah membaca doa dan makan menggunakan tangan kanan.
Selain amalan di atas, terdapat juga beberapa sunnah Nabi Muhammad SAW anda perlu tahu dan amalkan.

Baca juga: Ini Sebabnya Kenapa Isteri Kena Minta Izin Suami Dulu Kalau Nak Puasa Ganti
10 ADAB MAKAN RASULULLAH YANG MASIH RAMAI TAK TAHU

1. Membaca Bismillah dan doa

Sebelum memulakan suapan sebaiknya mulakan dengan bacaan bismillah dan doa terlebih dahulu agar makanan kita menjadi berkat dan membentuk darah daging yang baik. Nabi Muhammad SAW bersabda:
إِذَا أَكَلَ أَحَدُكُمْ طَعَامًا فَلْيَقُلْ: بِسْمِ اللَّهِ، فَإِنْ نَسِيَ فِي أَوَّلِهِ فَلْيَقُلْ: بِسْمِ اللَّهِ فِي أَوَّلِهِ وَآخِرِهِ
Maksudnya: “Sekiranya seorang daripada kamu hendak makan, sebutlah nama Allah (Bismillah). Sekiranya dia terlupa (menyebut nama Allah) pada awal (mula makan), maka sebutlah ‘Bismillahi awwaluhu wa akhirahu’ (Dengan nama Allah pada awal dan akhirnya).” (HR al-Tirmizi, hadis hasan sahih)
2. Jangan makan & minum guna tangan kiri
Tangan kiri kebiasaannya kita gunakan untuk mencuci najis, maka sangat tidak elok jika digunakan tangan yang sama untuk masukkan rezeki ke dalam mulut.
3. Ambil makanan yang dekat dahulu
Nabi mengajar kita supaya tidak gopoh ketika mengambil rezeki, jadikan diri seorang yang beradab santun. Adab di hadapan rezeki perlu dijaga, agar tidak terambil hak orang lain.
Rasulullah SAW bersabda:
الْبَرَكَةُ تَنْزِلُ وَسَطَ الطَّعَامِ فَكُلُوا مِنْ حَافَتَيْهِ وَلَا تَأْكُلُوا مِنْ وَسَطِهِ
Maksudnya: “Keberkatan itu turun di tengah-tengah makanan, maka mulailah makan dari tepinya dan janganlah makan dari tengahnya.” (HR Tirmidzi, hadis hasan sahih)
4. Rasulullah makan tidak bersandar
Makan sambil bersandar menunjukkan kesombongan kita di depan rezeki dan Pemberi Rezeki. Sebaliknya makan dengan tertib dan cermat sebagai tanda merendah diri dan bersyukur kepada Allah SWT.
5. Menjilat jari selepas makan
Menjilat jari selepas makan merupakan sunnah Rasulullah SAW yang sangat indah. Tujuannya untuk mencari keberkatan kerana kemungkinan rezeki yang tertinggal itulah terdapat keberkatannya.
Nabi Muhammad SAW bersabda:
إِذَا أَكَلَ أَحَدُكُمْ فَلْيَلْعَقْ أَصَابِعَهُ، فَإِنَّهُ لَا يَدْرِي فِي أَيَّتِهِنَّ الْبَرَكَةُ
Maksudnya: “Apabila salah seorang daripada kamu makan maka jilatlah jari-jarinya kerana sesungguhnya dia tidak tahu di manakah tempat yang mempunyai keberkatan.” (HR Muslim, hadis sahih)
Baca juga: “Razzaq Ohh Razzaq…”- Rupanya Tak Semua Nama Allah Boleh Dijadikan Nama Anak

6. Baca doa selepas makan
Membaca doa sebelum dan selepas makan adalah sebagai tanda terima kasih kita kepada Allah SWT. Rasulullah SAW juga ada bersabda:
مَنْ أَكَلَ طَعَامًا ثُمَّ قَالَ الْحَمْدُ لِلَّهِ الَّذِي أَطْعَمَنِي هَذَا الطَّعَامَ وَرَزَقَنِيهِ مِنْ غَيْرِ حَوْلٍ مِنِّي وَلَا قُوَّةٍ غُفِرَ لَهُ مَا تَقَدَّمَ مِنْ ذَنْبِهِ وَمَا تَأَخَّرَ
Maksudnya: “Siapa memakan makanan kemudian membaca doa: “Segala puji bagi Allah yang telah memberikan makanan ini kepadaku sebagai rezeki, tanpa daya dan kekuatan dariku.” (HR Abu Daud, hadis hasan)
7. Tidak mencela makanan
Adab ini harus dijadikan contoh ketika mendapatkan makanan kerana masih ramai di luar sana yang terpaksa mencari sisa makanan dalam timbunan sampah, makanan terbuang, mati kebuluran, dan lain-lain.
8. Makan di atas lantai
Apabila makan, Nabi Muhammad SAW akan meletakkan makanan di atas lantai (beralaskan saprah). Hal ini disebutkan didalam hadis daripada Anas bin Malik r.a. berkata:
مَا أَكَلَ النَّبِيُّ صَلَّى اللَّهُ عَلَيْهِ وَسَلَّمَ عَلَى خِوَانٍ وَلَا فِي سُكْرُجَةٍ وَلَا خُبِزَ لَهُ مُرَقَّقٌ قُلْتُ لِقَتَادَةَ عَلَامَ يَأْكُلُونَ قَالَ عَلَى السُّفَر
Maksudnya: “Nabi Muhammad SAW tidak pernah makan di atas meja dan tidak pula dengan piring. Dan beliau tidak pernah dibuatkan roti empuk.” Aku bertanya kepada Qatadah, “Lalu di atas hamparan apa beliau makan?” ia menjawab, “Di atas daun kurma.”
9. Makan minum sambil duduk
Makan atau minum sambil berdiri sebenarnya menunjukkan adab yang buruk terhadap makanan. Ia bukan cara yang sihat ketika makan dan boleh datangkan kemudaratan.
10. Tangguhkan solat jika makanan telah terhidang
Adab ini adalah untuk mengelakkan seseorang itu merasa lapar dan tidak khusyuk ketika melaksanakan solat. Namun, berpadalah dalam menikmati juadah sekadar untuk melepaskan rasa teringin.
Bimbang terlalu banyak akan menyukarkan pergerakan solat yang akan diilakukan. Daripada Anas bin Malik r.a., Nabi SAW bersabda:
إِذَا وُضِعَ العَشَاءُ وَأُقِيمَتِ الصَّلاَةُ، فَابْدَءُوا بِالعَشَاء
Maksudnya: “Apabila dihidangkan makanan (makan malam) dalam keadaan solat didirikan maka mulakanlah dengan makanan.” (HR Bukhari, hadis sahih)
Sama kita contohi dan mengamalkan adab pemakanan gaya Rasulullah SAW dalam kehidupan seharian. Moga bermnafaat!
Baca juga: Hukum Sentuh Kemaluan Guna Tangan Kanan, Ini Penjelasannya…
Sumber: Facebook Ustazah Asma’ Harun


10 Aktiviti DIY Di Rumah Untuk Anak, Lengkap Semua Skill!

Ibu-ibu dekat luar sana tengah mencari idea menarik untuk perkembangan skill anak-anak ke? Haa jangan risau. Apa kata cuba aktivi DIY di bawah ni. Confirm si kecil teruja dan seronok dengan aktiviti sensori dan kalau nak tahu, ia sangat bagus untuk membantu perkembangan kemahiran motor, mengenali warna, bentuk dan banyak lagi. Rugi kalau tak cuba!
Baca juga: 10 Idea Mainan Sensori Filler Untuk Anak, Lebih Menyeronokkan!

AKTIVITI DIY DI RUMAH UNTUK ANAK, LENGKAP SEMUA SKILL
Aktiviti Ammara sepanjang 2 years old. Simple je mama DIY kan untuk Ammara. Aktiviti yang melibatkan sensory, fine motor skill, colour & shape recognition.
1. FISH SCALE
Fish Scale guna bunga kelopak bunga sahaja.

2. FLAMINGO
Guna bunga kertas sahaja.

Hasilnyaa. Bunga dekat belakang tu la guna untuk fish scale tadi.

3. CHICKEN SENSORY
Chicken sensory play. Guna makanan ayam. Masa ni dekat kampung so senang la ada je bahannya.

4. HOT AIR BALLON STICKER
Aktiviti ni jadi hari yang kes hot air balloon tersangkut tu.

5. APPLE DOT
Aktiviti ni bagus untuk kawalan tangan anak. Sekarang Ammara dah boleh dengan arahan dan dot dalam bulatan tu sahaja.

6. SENSORI SLIME
Aktiviti sensori guna slime. Nanti Ammara kena keluarkan bear dari slime lepastu sort ikut color.

Done color sorting. 2 in 1 aktiviti ni.

7. BEADS LACING

Happy dapat jadikan rantai.

8. GRAPE CRAFT

Guna cotton ball dan water color sahaja.

9. LINE TRACING
Bagus untuk fine motor skills.

10. MESSY PLAY
Messy play with Oobleck. Ammara sejenis yang geli dengan benda yang lembik-lembik, so mama banyak kan aktiviti macam ni. Walau dia tak selesa tapi biarkan. Jangan manjakan sangat. Bagi je main.

Ok semoga boleh memberi idea untuk ibu bapa di luar sana. Weekend ni kalau tak pergi jalan, boleh try. Selamat mencuba.
Sumber: Facebook Ruzaana Hanifah


10 Aktiviti Yang Wajib Dilakukan Sehari Sebelum Sambut Hari Raya Aidilfitri

Hari Raya Aidilfitri adalah perayaan yang ditunggu tunggu saban tahun. Ini kerana ketika inilah saudara mara berkunjung menziarah satu sama lain. Tetapi pada tahun ini, Aidilfitri disambut dalam keadaan yang berbeza berikutan adanya Perintah Kawalan Pergerakan Bersyarat (PKPB). Disebabkan perkara itu, ramai ahli keluarga yang terkandas di perantauan atau di rumah masing-masing.
Walaubagaimanapun, sambutan raya itu tetap dirasai malam raya dengan segala persiapan yang dilakukan, tidak kira beraya dikampung ataupun bandar. Cara sambutan yang berlainan itu membuatkan sambutan raya itu lebih meriah. Pelbagai perkara dilakukan sehari sebelum tibanya Syawal, mari kita lihat apa aktiviti yang sering dilakukan oleh setiap orang untuk menyambut hari raya Aidilfitri.

Aktiviti Sehari Sebelum Raya Aidilfitri
1. Cuci Mata Di Bazaar Ramadhan

Selain membeli juadah berbuka puasa di hari terakhir puasa, ada juga yang berkunjung ke bazaar untuk mencari juadah raya seperti lemang dan dodol. Ini juga kerana sesetengah tidak mampu untuk membuat lemang dan dodol dengan sendiri maka mereka akan membeli yang sudah siap dijual.

2. Membeli-belah Di Saat Akhir

Kebiasaannya ketika ini, pasti kaum wanita yang sering merasakan ada perkara atau barang yang masih tidak cukup. Selain itu, pastinya ada juga yang menggunakan peluang akhir ini untuk membeli pakaian raya dengan alasan membeli di malam raya lebih memberikan feel raya itu. Tetapi ketika ini jugalah banyak diskaun yang dibuat oleh butik butik pakaian!
3. Masak Hidangan Raya

Kebiasaannya aktiviti yang dilakukan ketika ini ialah memasak juadah hidangan raya seperti memasak rendang, memasak ketupat dan pelbagai lagi. Waktu ini juga lah boleh kita lihat semua ahli keluarga berkumpul menolong bersama. Semakin besar keluarga semakin banyak juadah yang disediakan.
4. Membersihkan Halaman Rumah

Selain dalaman rumah yang kena bersih, kawasan halaman rumah juga perlulah bersih selari dengan dalaman rumah. Bagi yang pulang ke kampung, masa ini juga lah akan menjadi satu momen kerana pastinya ahli keluarga akan bersatu bersama membersihkan kawasan rumah, manakan tidak selalunya rumah kampung pasti mempunya kawasan halaman yang besar!
5. Memasang Langsir Baru Dan Menghias Dalaman Rumah

Ketika waktu ini juga lah boleh kita saksikan kesungguhan kaum bapa ataupun anak anak lelaki di mana mereka dikerah oleh ibu untuk menukar langsir kepada yang baru. Bagi kaum ibu pula, ada yang menggunakan waktu ini menghias dalaman rumah mereka terutamanya di kawasan ruang tamu dan ruang makan.
6. Gosok Baju Raya

Aktiviti inilah yang paling digemari sekali! Ibu ibu semestinya penat ketika ini kerana perlu menggosok baju dari baju bapa sehinggalah baju anak anak. Bayangkan sahajalah kalau seorang anak ada 2 pasang baju dan anda ada 3 orang anak. Tak ke 6 pasang baju kena gosok. Belum masuk lagi yang dikampung dimana perlu berkongsi iron. Mahu sampai 3 4 pagi baru siap semuanya!
7. Masukkan Kuih Raya Dalam Balang

Setelah selesai memasak juadah untuk raya, tiba masa untuk masukkan biskut raya didalam balang. Ketika ini juga pasti ada yang songlap terlebih dahulu 2 3 biji biskut raya sambil memasukkan biskut itu. Kanak kanak adalah yang paling suka lakukan perkara ini. Juga kaum ibu mula membersihkan dan menyusun pinggan mangkuk yang hendak dihidangkan pada hari raya.
8. Bermain Mercun Dan Bunga Api

Kemeriahan malam raya lebih dirasai dengan dentuman mercun dan nyalaan bunga api yang dimain ketika ini. Bukan sahaja kanak kanak yang bermain malah kaum bapa dan mereka yang dewasa pun pasti akan main bersama! Pasti bingit tetapi itulah yang akan memeriahkan lagi suasana malam raya!
9. Masukkan Duit Raya Dalam Sampul

Haaaa ini adalah perkara wajib juga dilakukan! Masukkan duit raya ini paling disukai oleh semua terutamanya kanak kanak. Bila cakap je pasal duit raya pasti mereka yang paling teruja. Bagi sesetengah orang duit raya diasingkan awal awal mengikut umur untuk agihan yang akan dilakukan keesokannya.
10. Takbir Raya

Ini adalah perkara paling wajib pada malam raya. Tanpa takbir raya tidak akan rasa seperti mahu beraya. Takbir raya juga dilaungkan bagi mengagungkan Allah SWT dan juga sebagai tanda memanjatkan kesyukuran terhadap nikmat yang dikurniakan-Nya.


10 Alatan Harian Yang ‘Dibenci’ Orang Kidal. Serius Struggle Nak Guna!

First impression bila orang tahu kita kidal, kebanyakannya mesti orang akan rasa kagum.
Yelah, sebab orang kidal ni tak ramai. Jadi normallah orang akan anggap istimewa dan unik. Tapi sebenarnya orang kidal ni terpaksa lalui struggle tersendiri untuk membiasakan diri dengan peralatan harian yang dibuat untuk pengguna tangan kanan yang lebih dominan.

Nampal remeh kan? Tapi kalau fikir balik boleh stres juga dibuatnya, lebih-lebih lagi masa sekolah dulu.
Sempena Hari Kidal Sedunia atau International Left Handers Day 13 Ogos setiap tahun, kami nak senaraikan antara peralatan harian yang agak sukar digunakan oleh mereka yang kidal dan mungkin kebanyakan orang bertangan kanan takkan faham!

10 Peralatan Harian Yang ‘Dibenci’ Orang Kidal
1. Kerusi Dewan Kuliah
Memang fobia betul kalau dapat kerusi macam ni dekat dewan kuliah atau mana-mana event.

Bayangkanlah macam mana nak menulis kalau mejanya ada dekat sebelah kanan je. Lenguh tau bila tangan kiri terpaksa ‘diapungkan’ je bila menulis.
Belakang badan pun jangan cakaplah. Sengal, rasa tak selesa semua ada bila balik tu. Huhu.

2. Buku Spiral / Fail Binder
Dulu mesti ramai yang selalu kena buat folio guna benda ni kan? Susah kot nak menulis bila tangan dah tertindih dekat atas benda spiral tu.
So bila terpaksa jugak menulis dalam buku macam ni memang ke tengahlah tulisan tu jawabnya.

3. Pembuka Tin
Kadang-kadang tu berjam-jam dibuatnya nak buka tin makanan. Boleh fed up tu.
Bersyukur sangat bila kebanyakan pengeluar makanan dah buat tin yang boleh ditarik macam air minuman tu.
Tak payah nak terpintal tangan macam ni lagi!
Foto Kredit: diply.com
4. Gunting
Lagi satu ni guntinglah. Susah nak adjust sebab bahagian lubang ibu jari tu kita duk pakai untuk letak jari telunjuk dengan jari hantu.
Masa sekolah rendah dulu mungkin ok lagi sebab tangan still comel. So bolehlah muat dalam lubang yang kecil tu. Tapi susah jugak nak adjust sampai gunting pun senget-senget.
Setakat gunting sikit-sikit tak apalah tak lenguh sangat. Bila kena gunting banyak benda, perit jugaklah rasa jari tu…

5. Pembaris / Pita Ukur
Pembaris ni kalau guna macam biasa ok. Tapi problem tu bila nak guna ukuran dekat bahagian atas tu.
Haa… Boleh bersilang tangan jugaklah. Sama juga macam bila nak guna pita ukur.
Kena julur kepala sikit nak tengok ukuran sebab tertindih dengan tangan kiri yang memegangnya tu. Hehe.

6. Kerongsang
Bagi perempuan pulak, cabaran nak pasang kerongsang ni datang bila kita beli yang ada design ke atas.
Contohnya jenis kerongsang yang ada huruf / tulisan atau corak tertentu macam rama-rama. Takkan pulak nak bubuh sesungut tu ke bawah kan?
Foto Kredit: lelong.my
7. Gitar
Sesekali tu seronok tengok orang lain main gitar, kita pun rasa nak cuba.
Tapi kebanyakan gitar ialah untuk pengguna tangan kanan. Jadi awalnya akan rasa kekok sebab kita kena petik gitar guna tangan kanan.
Apapun jangan cepat mengalah sebab gitaris terkenal dan legend macam Man Kidal dan Kurt Cobain pun sebenarnya bertangan kiri tau.
Ada je yang custom made atau beli gitar special untuk orang kidal. Cuma harganya tu mahallah sikit…

8. Peralatan Sukan
Selain gitar, peralatan sukan tertentu pun agak sukar digunakan oleh mereka yang kidal, terutamanya masa first time mencuba.
Contohnya kayu golf, peralatan memanah atau bola bowling.
Tapi kebanyakan pemain sukan bertangan / berkaki kiri ni kebanyakannya memang hebat. Kan?
Foto Kredit:ampp3d.mirror.co.uk

9. Pen ‘Bertali’ Dekat Bank / Pejabat
Pen ‘bertali’ ni pun salah satu punca stres bagi golongan kidal tau.
Bila nak guna, susah nak adjust kertas sebab talinya pendek sangat. Jadi ruang tu pun terhad untuk membolehkan kita menulis guna tangan sebelah kiri.
Lebih baik bawa pen sendiri kalau pergi tempat awam macam ni. Leceh!
Foto Kredit: inc.com
10. Mouse Komputer
Masa guna komputer awam dekat lab atau cyber cafe, kena adjust sikit sebab biasanya mouse ni akan diletak sebelah kanan.
Kalau tak biasa, masa click tu senang jadi left click.
Paling leceh bila nak click and drag kot.
Tapi bila dah selalu, ok je. Sebab kebanyakan orang kidal boleh berevolusi dan ramai juga yang akan pakai mouse dengan tangan kanan.

Jadi, inilah antara barang harian yang perlu diadaptasi oleh orang kidal sebab ia secara umumnya dibuat untuk pengguna tangan kanan.
13 Ogos, Hari Kidal Sedunia
Mungkin bagi orang tangan kanan mereka tak pernah perasan semua ni kan?
Tapi kalau difikirkan semula, mungkin cabaran inilah yang menjadikan orang kidal lebih kreatif. Yelah, sebab mereka kena fikir extra hard untuk dapatkan solusi menggunakan alatan-alatan harian macam contoh di atas ni.
Apa lagi barangan harian yang buat pengguna tangan kiri ‘fobia’? Jom kongsikan dengan kami.
Selamat Hari Kidal Sedunia!


10 Anak Pasangan Selebriti Malaysia Yang Comel Dan Sering Menjadi Perhatian

Selain ibu bapa mereka merupakan artis, anak-anak mereka juga turut terkena tempias daripada populariti tersebut. Mereka dilahirkan dengan wajah yang comel dan bijak serta ada yang telah menerima tawaran menjadi duta produk, model iklan dan pelakon sejak masih bayi.
Apa yang lebih menarik ialah, bayaran yang diterima sudah hampir sama level dengan ibu bapa mereka. Ada diantara mereka mempunyai akaun instagram sendiri yang dikendalikan oleh ibu atau ayah dengan memuat naik foto dan video yang banyak memaparkan keletah yang nakal dan mencuti hati.

Jom lihat 10 anak pasangan selebriti yang menjadi comel yang menjadi perhatian rakyat Malaysia.
1) Arrian Shah Akid & Andrashah Iman (Tomok dan Rahayu Abas)
Foto Kredit : Instagram Tomok

Sebab utamanya ialah kami suka tengok kecomelan kedua-dua anak lelaki Tomok, Arrian dan Andra yang dilihat semakin bijak dan comel dari hari ke hari. Arrian yang memang terkenal dengan makanan kegemarannya ayam goreng dan juga bijak serta fasih berbahasa Inggeris. Slang Inggerisnya mungkin lebih hebat dari anda.
2) Aaisyah Dhia Rana (Rozita che Wan & Zain Saidin)
Foto Kredit : Instagram Rozita Che Wan

Anak selebriti ini memang tidak perlu diperkenalkan lagi. Pasti ramai yang sentiasa mengikuti perkembangan Aaisyah di media sosial. Puteri sulung Che Ta ini sudah semakin petah bercakap dan gelagatnya yang suka bergaya ala model yang sentiasa mendapat perhatian netizen.
Gaya fesyennya juga tidak ubah seperti ibunya yang sememangnya gemar berfesyen. Aaisyah juga bijak memberikan gaya menarik di depan kamera. Dia juga telah menjadi duta beberapa produk sejak masih bayi. Follow Instagram Che Ta untuk mengikuti lebih banyak koleksi video dan foto yang memaparkan kecomelan Aaisyah.
3) Yusuf Iskandar (Hanis Zalikha & Hairul Azreen)

Foto Kredit : Instagram Yusuf Iskandar
Putera sulung pasangan Hanis Zalikha dan Hairul Azreen ini menjadi tumpuan kerana kecomelan dan keletahnya yang bersahaja. Yusuf juga pandai berinteraksi dan memberi respon dengan sesiapa sahaja yang dia sedang ‘berbual’. Malah dia mempunyai akaun Instagram sendiri yang diuruskan oleh Hanis dan Hairul untuk tatapan para pengikutnya.
Umum mengetahui Hanis gemar berkongsi tips dan pengalaman menjaga Yusuf. Ia sangat berguna dan boleh dijadikan panduan untuk mereka yang baru pertama kali menimang cahaya mata seperti pasangan ini. Antara tips yang dikongsi ialah proses berpantang, resepi makanan bayi dan cara menjaga anak yang masih kecil.

Lebih mencuit hati, kucing Hanis Zalikha iaitu Bujibu Chempel dianggap abang dan Yusuf pula sebagai adik. Tonton video dan gelagat bayi comel ini di instagram miliknya dan juga boleh follow Bujibu juga!
4) Lara Alana (Scha Alyahya & Awal Ashaari)

Foto Kredit : Instagram Lara Alana
Lara Alana merupakan antara anak selebriti Malaysia yang terkenal dan mendapat liputan yang meluas sejak kelahirannya. Si comel ini juga telah dilantik menjadi duta beberapa produk bayi dan kanak-kanak terkenal sejak lahir.
Sifatnya yang selalu memberikan senyuman dan ramah dengan orang sekeliling membuatkan Lara sangat mudah didekati dan disukai oleh ramai orang.
5) Bakti Arjuna Fitri (Fynn Jamal & Tri Hadzir)

Foto Kredit : Instagram Fynn Jamal
Gelagat anak Fynn Jamal iaitu Bakti Arjuna Fitri atau lebih mesra dipanggil Juna yang kini menjangkau usia 5 tahun telah mencuri banyak hati para pengikut di Instagram Fynn Jamal. Memang comel Juna ini. Mungkin ada yang tidak tahu yang Juna merupakan seorang kanak-kanak autistik.
Anda perlu follow instagram Fynn Jamal kerana Fynn banyak memberi tips dan berkongsi pengalaman cara menjaga anak autism di rumah. Fynn berkongsi aktiviti seharian Juna melaui video dan gambar.
6) Aurora Heyricca & Dealova Heyrinna (Faezah Elai &Heykal Hanifah)
Aurora Heyricca. Foto Kredit : Instagram Faezah Elai
Aurora dan kakaknya Dealova Heyrinna. Foto Kredit : Instagram Faezah Elai
Kedua-dua puteri Faezah Elai ini mempunyai wajah yang sangat comel dan persis muka hindustan. Faezah sering memuat naik video dan gambar meraka di Instagram miliknya.
Aurora sekarang berusia hampir setahun dan manakala kakaknya Dealova kini berusia 4 tahun.
7) Nadi Anaqi (Zahiril Adzim & Shera Ayob)
Nadi Anaqi. Foto Kredit : Instagram Zahiril Adzim

Bertuah Zahiril Adzim dan isterinya Shera Ayob dikurniakan seorang putera dengan wajah yang kacak sejak kecil. Nadi Anaqi yang kini berusia 4 tahun bijak memberikan aksi menarik di depan kamera.
Anda boleh follow instagram pasangan selebriti ini untuk mengikuti perkembangan anak Zahiril Adzim dan Shera Ayob.
8) Putra Rayfal Ramli & Putri Raysha Jemyma (Fasha Sandha)
Foto Kredit : Instagram Fasha Sandha

Putra Rayfal Ramli dan  Putri Raysha Jemyma merupakan putera dan puteri Fasha Sandha dengan Rizal Ashram. Rayfal gemar menari dan Fasha sering memuatnaik video tarian Rayfal di instagram miliknya.
9) Puteri Nur Azzahra Aziz (Aziz M Osman & Puteri Lily)
Foto Kredit : Instagram Ara Aziz

Puteri comel ini adalah anak kepada pengarah terkenal Aziz M Osman dan Isteri Puteri Lily. Puteri Azzahra atau lebih mesra dengan panggilan Ara yang berusia 5 tahun ini gemar bersolek dan bergaya dihadapan kamera.
Malah kebanyakan videonya di Instagram adalah video Ara bersolek. Ara juga telah menjadi model untuk beberapa produk dan iklan serta menjadi pelakon untuk beberapa buah drama.
10) Aisy Marteen (Yana Samsudin & Fadzil Zahari)
Foto Kredit : Instagram Aisy Mateen

Aisy Mateen merupakan anak kepada pasangan selebriti Yana Samsudin dan Fadzil Zahari. Aisy yang baru sahaja berusia 6 bulan ini sangat sukakan kamera dan suka tersenyum. Jom ikuti Instagram Aisy Mateen untuk mengikuti perkembangan si comel ini setiap hari.


10 Bahasa ‘Dosa’ Dalam Berbicara Dengan Anak Menurut Pakar Psikologi, Take Note!

Gaya pertuturan dengan anak-anak khususnya yang masih kecil amat penting supaya dapat membentuk sikap mereka dewasa kelak. Kata orang, kalau kasar percakapan kita dengan mereka, kasar jugaklah pertuturan mereka dengan orang lain. Jadi, ini adalah 10 jenis bahasa atau ayat yang ‘berdosa’ untuk ibu bapa ungkapkan kepada anak-anak menurut pakar psikologi. Jangan sampai tersalah ayat ya!
10 BAHASA DOSA DALAM BERBICARA DENGAN ANAK

Bab besarkan anak, ada 10 “Bahasa Dosa Dalam Berbicara”, menurut Dr. Azlina Roszy Mohamad Ghaffar Pakar Psikologi Klinikal, Hospital Pakar An-Nur yang menjadi penyebab anak degil dan bermasalah yang perlu dielakkan ketika bercakap dengan anak.
1. Bahasa Melaknat

Contohnya, sumpah, maki hamun, menggunakan perkataan yang buruk. Anak yang ditengking dan dimaki cenderung sama ada menjadi seorang yang keras jiwanya dan rebellious ataupun seorang yang kurang keyakinan diri.

2. Bahasa Menyindir (Sarcasm)

Contoh ayat;
“Asyik-asyik mintak duit je” Kamu ingat ayah ni kerja cop duit?”
“Kan dah jatuh. Mata letak kat mana, kat lutut?”
Bahasa sebegini sangat merobek emosi. Hakikatnya, anak-anak tak faham bahasa sindiran. Lebih baik berterus-terang dan gunakan ayat yang direct namun tidak mengguris.
3. Bahasa Berdusta/Menipu

Contoh ayat;
“Jangan nangis ya, nanti ibu belikan aiskrim.” (Tapi akhirnya tak beli pun, cuma untuk memujuk supaya diam)
“Jangan nakal-nakal, nanti polis tangkap.” “Jangan main kat situ, ada hantu.”
Ayat-ayat di atas biasa diucapkan untuk diamkan anak pada masa itu. Namun kesan panjangnya masuk dalam kepala hati anak, dan boleh membentuk emosi negatif pula. Terbaiknya usahlah berbohong kepada anak. Ia akan menghilangkan kepercayaan anak pada ibu bapa dan akhirnya meniru perbuatan tersebut.
4. Bahasa Menemplak

Contohnya, “Padan muka.” “Tu lah, tak nak dengar cakap ibu. Kan dah luka. Lain kali buatlah lagi.”
Anak-anak tak dapat belajar apa-apa daripada ayat yang memancing emosi sebegini. Sepatutnya, beritahu saja apa kesilapan tersebut dan nasihatkan supaya tak mengulanginya.
5. Bahasa Membandingkan

Contoh ayatnya;
“Cuba kamu tengok abang, rajin tolong ibu di rumah. Tak macam kamu ni, asyik nak main je.”
“Kenapalah kamu ni tak pandai macam adik. Asyik dapat nombor corot je.”
Perbuatan melebihkan anak-anak tertentu (favoritism @ pilih kasih) hanya akan menjadikan anak-anak lain rasa rendah diri, tidak disayangi dan depressed. Hubungan antara anak-anak juga akan retak dan dalam banyak keadaan, sibling rivalry akan berterusan sekalipun setelah dewasa dan beranak-pinak.
6. Bahasa Mengkritik/Membebel

Yang ni mungkin ramai ibu biasa buat, tapi ianya memang tak bagus untuk anak sebab tiada siapa suka dileteri. Kalau nak berikan arahan ataupun menegur, gunakan ayat yang ringkas janji mereka faham. Fokus pada kebaikan yang mereka buat. Hakikatnya, anak yang sentiasa dikritik takkan maju ke depan, malah akan hilang keyakinan diri mereka.
7. Bahasa Mengungkit

Contohnya, “Kenapa result teruk macam ni? Buat penat je ayah/ibu hantar pergi tuisyen, belikan buku dan macam-macam. Tapi tak pandai-pandai juga.” Kuncinya, ikhlaskan hati dan banyakkan bersabar dalam mendidik anak-anak.
8. Bahasa Mengugut

Contohnya, “Kalau lepas main tak nak kemas, ayah/ibu buang semua mainan.” “Kalau tak berhenti menangis, ayah/ibu tinggal.” “Kalau tak nak dengar cakap, ayah/ibu pukul.” Jangan ugut atau menakut-nakutkan anak. Anak-anak memang perlu diajar tentang akibat sesuatu perbuatan, tapi bukan dengan mengugut. Sebab itu, ibu bapa perlu tetapkan peraturan untuk terapkan disiplin.
9. Bahasa Menuduh

Contohnya “Macam mana barang boleh hilang? Ni mesti tadi kamu cuai masa main sampai tercicir.” “Kenapa adik menangis ni? Abang/kakak buat ya?”
Sebaiknya siasat dulu untuk tahu keadaan sebenar dan berikan anak peluang untuk menerangkan hingga habis. Itu memberikan mereka keyakinan dan keberanian untuk berterus-terang dan mengaku kesalahan (jika bersalah) dengan jujur.
10. Bahasa Bisu (Silent Treatment)

Dengan mendiamkan diri tak akan membantu anak untuk membetulkan kesalahan mereka. Bahkan akan membuatkan mereka rasa lebih tidak disayangi serta menjauhkan diri. Parenting sememangnya sangat mencabar dan memerlukan kekuatan mental emosi yang tinggi. Ia juga satu perjuangan yang panjang dan melelahkan.
Tapi tiada yang lebih manis apabila anak yang kita didik dan asuh itu membesar menjadi manusia yang baik dan bermanfaat kepada orang lain, serta menjadi pemimpin kepada lingkungan masing-masing.
Sama-samalah kita perbaiki yang salah. InsyaAllah.
Sumber : Noraliza Alwi


Senarai 10 Bandar Paling Bahagia Di Malaysia 2019 – KPKT

Sambutan Hari Kebahagiaan Sedunia diraikan setiap tahun di seluruh dunia pada 20 Mac.
Sambutan ini bertujuan mengiktiraf hubung kait di antara keseimbangan pembangunan fizikal, sosial dan alam sekitar ke arah kebahagiaan dan kesejahteraan penduduk sejagat.

Ini adalah selaras dengan matlamat PBB untuk mewujudkan keamanan dan kesejahteraan melalui aspirasi universal dalam kehidupan manusia di seluruh dunia.
Aspek kebahagiaan ini juga selaras dengan Doktrin Perancangan Sejagat yang diperkenalkan PLANMalaysia yang menjadi asas dan falsafah dalam pembangunan dan perancangan negara.

Pengiktirafan Kepada 10 Bandar Paling Bahagia Di Malaysia
Selaras dengan sambutan tersebut, Kementerian Perumahan dan Kerajaan Tempatan (KPKT) melalui PLANMalaysia turut menyambutnya setiap tahun bermula tahun 2015.
Pada tahun ini merupakan tahun keenam PLANMalaysia menganjurkannya dan buat julung kalinya, pengiktirafan dan anugerah kepada 10 PBT Paling Bahagia di Malaysia turut diberikan.
PLANMalaysia telah mengenalpasti 10 Bandar Paling Bahagia di Malaysia melalui Indeks Kebahagiaan.
Bandar manakah yang diiktiraf sebagai bandar paling bahagia di Malaysia?
Ini 10 Bandar yang telah diumumkan oleh PLANMalaysia pada 1 Jun 2020, Isnin melalui Facebook PLANMalaysia.
SENARAI 10 BANDAR PALING BAHAGIA DI MALAYSIA BAGI TAHUN 2019
(i) Majlis Bandaraya Melaka Bersejarah;
(ii) Majlis Bandaraya Kuala Terengganu;
(iii) Majlis Bandaraya Seremban;
(iv) Majlis Perbandaran Kulai;
(v) Majlis Perbandaran Taiping;
(vi) Majlis Perbandaran Kuantan;
(vii) Majlis Perbandaran Bentong;
(viii) Majlis Perbandaran Jasin;
(ix) Majlis Daerah Yan; dan
(x) Majlis Daerah Jeli.

Bagaimana Tahap Kebahagiaan Sesebuah Bandar Diukur?
INDEKS KEBAHAGIAAN merupakan pengukuran umum terhadap tahap kesejahteraan penduduk merangkumi tahap kesihatan dan kesejahteraan mental dan fizikal.
Indeks kebahagiaan merupakan salah satu indikator dalam MURNInets yang dinilai melalui borang soal selidik kepada penduduk yang merangkumi 14 komponen utama, antaranya:
(i) Tahap kehidupan dan kesihatan;
(ii) Kebahagiaan bersama keluarga dan saudara-mara;
(iii) Keseronokan bekerja;
(iv) Pengurusan kewangan;
(v) Hubungan dengan jiran;
(vi) Aktiviti bersama komuniti;
(vii) Keselamatan kawasan kediaman;
(viii) Kemudahan awam dan infrastruktur asas yang disediakan;
(ix) Perkhidmatan PBT dan pemimpin tempatan; dan
(x) Kualiti alam sekitar.
PLANMalaysia telah melaksanakan Kajian Indeks Kebahagiaan bermula tahun 2013 sehingga 2019 dengan jumlah keseluruhan responden melebihi 60,000 orang di seluruh Malaysia.
Indeks ini membantu PBT mengenalpasti tahap kegembiraan dan kesejahteraan penduduk dalam kawasan bandar dan pentadbiran mereka. Hasil kajian membantu PBT menambahbaik sistem penyampaian dan perkhidmatan kepada penduduk.
Jadi, adakah anda salah seorang penduduk di bandar di atas?

*Sumber: PLAN Malaysia


10 Beradik Graduan UIAM, Ini Perkongsian Rahsia Kejayaan Didikan Ayah Cara ‘Old School’

Memang tidak dinafikan didikan ibu bapa merupakan faktor utama dalam menentukan kejayaan anak-anak. Hal ini kerana ibu bapa memainkan peranan penting dalam membentuk peribadi dan sahsiah yang baik. Seperti kisah 10 adik-beradik  graduan UIAM yang viral ini, bapa mereka merupakan seorang yang tegas dan berprinsip tinggi terutamanya dalam hal berkaitan agama. Salah satu tips yang dikongsikan dan  menarik perhatian adalah mereka akan mengaji Al Quran setiap hari selepas maghrib.
10 BERADIK GRADUAN UIAM
11.11.2018
Alhamdulillah, hari bahagia buat mak dan ayah!

Kami berjaya mengumpulkan 10 orang adik beradik kami yg kesemuanya graduan UIAM dari Kota Bharu, Selangor, N9, Kuantan dan Kuala Lumpur untuk sama2 turun dan memberi kenangan terindah buat mak & ayah sempena majlis konvo adik bongsu kami yg ke 10.

Terima kasih buat mak (Hjh Wan Jamaliah bt Megat Hashim) & ayah (Ir Haji Fauzi bin Abdullah) diatas tarbiyyah yg hebat buat kami. 10 kali mak ayah masuk Dewan Konvo UIA ditambah 4 kali lagi bila ada antara kami yg menyambung ijazah kedua dan master.

Dan 14 kali itulah dari tahun 2002 hingga 2018 mak & ayah tetap hadir dgn jambangan bunga dan hadiah untuk kami. Terima kasih mak, terima kasih ayah, SYURGA BUATMU!
#special thanks utk ipar duai (yg mana 6 drpd 10 nya juga graduan UIAM) atas sokongan, dan super special thanks utk kwn2 bee yg telah meminjamkan robe kalian utk kami. Sungguh ia sgt2 bermakna! Terima kasih yg tidak terhingga dari kami!
Terima kasih dari kami anak2 mak & ayah :
1) Anas bin Fauzi
Bachelor of Laws, 2002
2) Maryam bt Fauzi
Bachelor of Laws, 2003
Master in Comparative Laws, 2004
3) Asiah bt Fauzi
Bachelor of Human Science, 2004
Master in Human Science (Psychology), 2012
4) Sumayyah bt Fauzi
Bachelor of Laws, 2005
Master in Comparative Laws, 2009
5) Fatimah bt Fauzi
Bachelor Bio Chemical – Bio Technology Engineering, 2009
6) Muadz bin Fauzi
Bachelor of Information Technology, 2009
7) Aishah bt Fauzi
Bachelor of Laws, 2012
Bachelor of Laws (Shari’ah), 2013
8)Asma’ bt Fauzi Al-Hafizah
Bachelor of Mathematical Science, 2011
9) Dr Abdul Rahman bin Fauzi Al-Hafiz
Bachelor of Dentistry, 2015
10) Dr Abdullah bin Fauzi Al-Hafiz
Bachelor of Medicine & Surgery, 2018
SIAPA MAK AYAH DI MATA KAMI?

Saya tak sangka gambar kami adik beradik 10 orang memakai robe UIAM yang saya upload semalam menjadi tular dan mendapat perhatian pihak UIAM. Ramai yang mengucapkan tahniah, tak kurang juga yang minta kongsi tips bagaimana cara mak ayah kami mendidik kami.
Jadi in sha Allah saya akan cuba kongsi sedikit sebanyak tentang siapa mak ayah di mata kami.
Memandangkan saya merupakan anak kesembilan, mungkin banyak saya akan cerita berdasarkan apa yang saya tahu dan dengar daripada abang-abang dan kakak saya sahaja. Ayah kami, Ir Haji Fauzi bin Abdullah merupakan seorang jurutera sivil graduan University of Manchester manakala mak, Wan Jamaliah binti Megat Hashim pula seorang suri rumah.
Didikan ayah memang jenis style ‘old school’ sikit. Ayah merupakan seorang yang sangat tegas, berdisiplin dan tidak boleh berkompromi terutamanya perkara-perkara berkaitan prinsip agama. Ayah awal-awal dulu tersangatlah tegas dan garang. Saya yang last-last ni tak merasa sangat zaman awal didikan ayah.
Menurut kakak, ayah sangat mengambil berat tentang didikan agama, pergaulan, pemakaian dan pemakanan kami. Bahkan ketika zaman sistem perbankan islam belum ada, ayah tidak pernah berhutang untuk membeli kereta atau rumah kerana ayah tidak mahu anak-anak disuap daripada hasil riba. Begitulah betapa telitinya ayah dalam membesarkan kami.
Pendidikan agama sangat ditekankan sejak dari kecil lagi. Ayah sendiri yang mengajar abang dan kakak kami untuk mengaji alquran di rumah dan kemudiannya diteruskan oleh kakak kami Maryam Fauzi yang akan mengetuai adik beradik lain mengaji alquran setiap kali selepas maghrib. Beliau siap buat jadual silibus khas untuk adik-adik yang lain capai. Ada target.

Setiap malam Jumaat pula kami akan duduk bersama-sama membaca surah alkahfi beramai-ramai. Dan tidak salah saya rasa kalau saya katakan adik beradik kami hafal surah alkahfi sejak sekolah lagi kerana amalan ini! Manakala setiap pagi hujung minggu, kami diwajibkan untuk membaca al-ma’surat beramai-ramai sampai habis.
Kami semua dihantar ke sekolah agama sejak sekolah rendah lagi kecuali abang dan kakak-kakak yang atas kerana masa tu sekolah rendah agama mungkin belum ada. Yang lain dihantar bersekolah di Sekolah Rendah Islam Aman (bawah kelolaan MUSLEH) manakala sekolah menengah pula kami semua dihantar belajar di sekolah Maahad Muhammadi Kota Bharu, sekolah kelolaan kerajaan negeri Kelantan. 3 orang daripada kami dihantar belajar tahfiz di Darul Quran dan saya merupakan salah seorang daripadanya.
Ayah dan mak banyak mengajar kami berdikari sejak kecil. Kerja rumah, belajar dan kebersihan ayah akan selalu pantau. Kalau kat rumah ayah memang tak bagi kami membazir masa. Tidur selepas subuh pun tak boleh. Buat la apa sahaja. Baca buku, tolong buat kerja rumah, memasak dan sebagainya. Janji jangan membazir masa. Pelajaran pula ayah dan mak akan pastikan kami boleh fokus sendiri tanpa disuruh-suruh.

Ayah dengan mak memang sangat rajin beramal. Tahajud dan qiyamullail sudah menjadi rutin biasa. Pergi mana-mana, solat berjemaah subuh dan baca ma’surat memang tak pernah sekali pun tertinggal sepanjang saya kenal ayah!. Ayah akan pastikan juga untuk solat berjemaah walaupun hanya di rumah bersama keluarga.
Ayah dan mak selalu berpesan, pergi mana-mana pun, jaga imej Islam dan keluarga. Solat dan alquran jangan pernah lupa. Hidup ini tak kekal lama. Sentiasa jadi yang terbaik dalam bidang kita dan bermanfaat pada orang, walau ke mana pun kami dicampak. Apabila tahu cerita kami tular, ayah hanya berpesan supaya gunakan platform yang Allah bagi ini untuk berdakwah kepada orang lain.
Begitulah serba sedikit tentang mak dan ayah kami. Nampak saja tegas, tapi sangat penyayang. Kami sangat-sangat bertuah kerana dilahirkan dan dibesarkan dalam suasana yang mementingkan Islam sebagai cara hidup tanpa meminggirkan urusan dunia.
Ayah dan mak meninggalkan satu amanah yang besar untuk kami pikul. Agar anak cucu mak ayah, terus menerus mendidik generasi akan datang, menjadi manusia yang berguna khususnya untuk agama.
Lastly kenapa memilih UIAM bukan institusi pengajian lain? Itu kena tanya ayah. Sebab ayah rasakan UIAM yang paling terbaik untuk kami sekeluarga dan memang rezeki kami untuk belajar dan grad di sini.
Sekian sahaja coretan daripada saya. Moga ada manfaat untuk semua. Anda boleh share je post ni tanpa minta izin ya. 🙂
-Dr Abdul Rahman bin Fauzi Al-Hafiz
BDS IIUM
Anak Haji Fauzi dan Wan Jamaliah yang ke 9
Sumber : Aishah Fauzi


10 ‘Budak Baru Nak Up’ Berentap Di Konsert Big Stage Tajaan Vivo. Siapakah Mereka?

Pasti anda pernah rasa bosan bila dah hujung minggu. Sampai tak tahu nak buat apa. Kalau waktu siang, boleh bawa keluarga keluar jalan-jalan. Tapi ramai yang luangkan masa di rumah bila malam minggu tiba. Samalah macam admin!
Hujung minggu adalah waktu paling sesuai untuk diluangkan bersama keluarga. Untuk pengetahuan anda, ada benda menarik yang pasti membuat malam minggu anda tak terasa bosan. Boleh ajak keluarga sekali. Tak tipu tau. Ini dia..

Konsert Big Stage pasti menghiburkan malam minggu anda, jom tengok!

Berita gempar! Konsert Big Stage, konsert hebat yang ditaja oleh Vivo telah memulakan konsert pembukaannya pada Ahad lepas. Konsert ini diadakan di Dewan Auditorium Majlis Bandaraya Shah Alam. Penonton pun ramai. Bukan biasa-biasa!

Suasana konsert pertama pada malam tu memang hangat dan meriah. Lebih-lebih lagi bila Alif Satar dan Sherry Alhadad yang jadi pengacara di Konsert Big Stage. Mereka mempunyai chemistry yang baik. Terhibur teruk dengan mereka.

Bertemakan lagu viral, 10 bintang di Konsert Big Stage membuat persembahan dengan penuh semangat. Lagu yang dinyanyikan ialah Sedalam-Dalam Rindu, Setiaku Pasti, Pedih, Tak Tun Tuang & Sahur, Seandainya, Syantik, Sayang Maafkan Aku, Jangan Jangan, Mungkin Kamu, dan Kata Akhirmu. Wee..
10 Bintang Budak Baru Nak Up, semua nampak hebat!

Nak tahu siapa 10 bintang tu? Anda pasti terkejut bila dapat tahu. 10 bintang yang bakal bersaing merupakan artis BBNU (Budak Baru Nak Up), iaitu Afieq Shazwan, Andi Bernadee, Ariff Bahran, Baby Shima, Fara Hezel, Sarah Suhairi, Sissy Iman, Syafiq Farhain, Tajul dan Wany Kayrie. Semua nampak hebat!
Juara di Konsert Big Stage akan memenangi hadiah wang tunai RM100,000 dengan trofi sumbangan Astro, manakala naib juara dan tempat ketiga akan dapat RM50,000 dan RM25,000 bersama trofi juga. Tidak dilupakan, pemenang tempat keempat dan kelima juga akan mendapat RM10,000 dan RM5,000 bersama trofi. Meletop habis!
Siapakah juri tetap di Konsert Big Stage yang gempak ni?

Nak pilih pemenang dalam masa 8 minggu bukan mudah. Sebab itu ada juri terhebat. Datuk Seri Siti Nurhaliza dan Faizal Tahir akan menjadi juri tetap untuk Konsert Big Stage. Legend tu. Macam minggu lepas, juri jemputan ialah Noh Salleh. Agak-agak minggu seterusnya siapa ya? Tak sabar nak tahu. Hihi.
Semua bintang di Konsert Big Stage terselamat daripada penyingkiran di konsert pertama. Fuh, lega! Mereka turut mendapat lagu-lagu yang harus dinyanyikan pada konsert minggu hadapan. Penuh dengan debaran. Mereka pasti takkan mengecewakan anda nanti.

Take note! Konsert Big Stage musim pertama bersiaran secara langsung pada setiap Ahad, jam 9 malam di Astro Ria (104) dan Ria HD (123). Jangan lupa tonton bersama keluarga. Ibu admin pun suka tengok program macam ni. Bukan main seronok dia.
Penaja utama, Vivo tampilkan Vivo NEX, smartphone dengan teknologi baru

Sementara itu, selaku penaja utama Konsert Big Stage, Vivo turut memperkenalkan model terbaru, Vivo NEX. Inovasi terbaru dalam teknologi penciptaan smartphone tau. Dilengkapi kamera depan tersembunyi yang tidak kelihatan dari luar. Kameranya akan muncul dalam masa satu saat ketika nak berselfie. Power betul!
Teknologi terbaru ini membuatkan reka bentuk Vivo NEX terlihat lebih moden, kemas, dan unik. Lebih unggul berbanding model-model lain di pasaran. Vivo NEX dijual dengan harga RM2,799 di seluruh negara. Anda boleh beli di Vivo Store (http://www.vivostore.com.my). Dapatkan dengan segera okay?
Jangan lupa tengok Konsert Big Stage, setiap Ahad, jam 9 malam di Astro Ria (104) dan Ria HD (123). Pasti memukau!


Guna 10 Teknik Ini Cuci Kerang Sampai Bersih, Isi Pun Lebih Sedap!

Makan kerang memang sedap tetapi kalau salah cara basuh kerang memang akan mengambil masa yang lama untuk menghilangkan lumpur dan pasir yang melekat pada kulit kerang.
Antara petua biasa digunakan adalah dengan memberus kulit kerang tersebut tetapi agak remeh kerana memakan masa yang lama. Jadi, untuk menjimatkan masa, ini 10 teknik cara basuh kerang sehingga bersih. Guna bahan di dapur je. Mudah kan?

Baca juga: Rupanya Ini Rahsia Goreng Ikan Bilis Rangup & Tahan Lama, Baru Tahu!
CARA BASUH KERANG GUNA 10 TEKNIK INI, LEBIH BERSIH & MUDAH

Kerang yang dijual warnanya gelap. Nak masak perlu bersihkan sampai putih berseri. Rupa-rupanya ada petua mudah nak bersihkan kerang.
Cara 1

Ambil beberapa batang serai lalu ditumbuk tetapi jangan sehingga hancur. Rendam dengan air sama cukup dengan kerang. Gaul dengan tangan. Biarkan selama 10 minit dan toskan. Kulit kerang akan lebih bersih.
Cara 2
Ambil beberapa batang pelepah pisang dan sedikit daunnya lalu digosokkan pada kerang. Dengan cara ini isi kerang lebih enak dan mudah dicuci.
Cara 3
Gaul dengan daun ubi dan ramas-ramaskan.
Cara 4
Guna daun betik pun boleh. Caranya mudah sahaja sama seperti menggunkan daun ubi.
Cara 5
Gaul kerang dengan menggunakan hampas kelapa dan biarkan selama satu hingga dua jam. Kulit kerang akan putih bersih.

Cara 6
Basuh dengan bawang putih yang ditumbuk pun boleh.
Cara 7
Rendam dengan air beras untuk bersihkan kerang.
Cara 8
Rendam menggunakan asam keping pun boleh. Rendam selama setengah jam dan kerang akan menjadi lebih bersih.
Cara 9
Rendam kerang guna garam.
Cara 10
Rendam kerang dalam semangkuk air yang dah masukkan serbuk kunyit. Rendam selama 16 minit.
Macam-macam cara boleh guna untuk bersihkan kulit kerang. Selamat mencuba.
Sumber: Facebook Shida Rahman


10 Cara Berbeza Untuk Basuh Kerang Sebelum Masak, ‘Confirm’ Bersih Kerang Tu!

Kerang merupakan salah satu makanan laut yang menjadi kegemaran ramai juga. Rasanya juga enak dan sesuai untuk pelbagai jenis masakan. Tetapi, kalau anda perasan, kerang merupakan makanan laut bercengkerang yang perlu dicuci dua kali ganda dari makanan laut yang lain. Apa cara basuh kerang yang mudah eh?
Jadi, sebelum kita masak, mesti kita nak bersih-bersihkan kerang tu dahulu supaya juadah yang disediakan juga bersih. Jom kita tengok ada 10 langkah yang boleh digunakan untuk cuci kerang dengan bersih sebersihnya!

CARA BASUH KERANG SAMPAI BERSIH
Kerang yang dijual warnanya gelap. Nak masak perlu bersihkan sampai putih berseri kan. Sebelum ni saya gaul-gaul, ramas-ramas gitu banyak kali, buang airnya, ramas lagi dan lagi pastu terus rebus. Rupa-rupanya ada petua cara mudah untuk bersihkan kerang.
Cara 1

Ambil beberapa batang serai lalu ditumbuk tetapi jangan sehingga hancur. Rendam dengan air sama cukup dengan kerang. Gaul dengan tangan. Biarkan selama 10 minit dan toskan. Anda akan dapati kulit kerang akan lebih bersih. Kalau ada serai la kan.

http://poskotanews.com/
Cara 2
Ambil beberapa batang pelepah pisang dan sedikit daunnya lalu digosokkan pada kerang. InsyaAllah kerang cepat cuci dan isi kerang lebih enak rasanya.
plus.google.com
Cara 3
Gaul dengan daun ubi. Ramas-ramaskan, bersih juga.
http://www.manfaatbuahdaun.com/
Cara 4
Guna daun betik pun boleh putih bersih.
http://karutkita.blogspot.my/
Cara 5
Gaul kerang dengan hampas kelapa dan biarkan sejam dua. Kulit kerang akan putih bersih. Ni kalau ada kelapa la kan. Kat rumah ni saya guna santan je untuk memasak.
http://rayapos.com/
Cara 6
Basuh dengan bawang putih yang ditumbuk pun boleh.
http://www.bugarfit.com/
Cara 7
Rendam dengan air beras untuk bersihkan kerang.
http://www.tutorialoka.com/
Cara 8
Rendam asam keping pon boleh…dalam setengah jam gitu… putih bersih kerang.
http://piecesoflin.blogspot.my/
Cara 9
Rendam kerang guna garam.
http://surabaya.tribunnews.com/
Cara 10
Rendam kerang dalam semangkuk air yang dah masukkan serbuk kunyit. Rendam selama 16minit. Cara ni paling best. Saya guna cara ni je.
http://www.akmaomar.com/
Petang ni dah boleh masak kerang untuk juadah berbuka. Pastikan cuci kerang tu bersih-bersih ya!
Sumber : Shida Rahman


10 Cara Buat ‘Green Space’ Di Rumah, Boleh Jadi Terapi Minda Tau!

Tanaman hijau adalah pembawa oksigen yang terbesar di bumi ini. Tanaman-tanaman akan mengurangkan karbon dioksida yang akan menyebabkan kepanasan alam sekitar. Bukan itu sahaja, apabila anda dikelilingi dengan tanaman hijau, persekitaran akan lebih sejuk.
Selain itu, dengan berkebun di rumah anda juga dapat menghasilkan pemandangan yang nyaman, segar dan indah. Minda anda akan menjadi lebih segar dan produktif. Boleh menjadi satu terapi dan sangat bagus buat suri rumah tangga tau!

Baca juga: Cara Kendalikan Beras Supaya Kandungan Arsenik Berkurang Dalam Nasi

10 CARA BUAT ‘GREEN SPACE’ DI RUMAH

Ini ‘green space’ saya sendiri. Hampir tiap petang saya akan duduk di sini sambil minum teh daun pudina yang juga ditanam di taman ini.

10 cara buat ‘Green Space’ di rumah kita. Sebelum itu kena tahu kenapa ‘green space’ ini penting sangat terutamanya pada mak-mak yang selalu sibuk menguruskan anak-anak dan rumah tangga ini.
‘Green Space’ ini boleh :
– baiki mood
– jadi tempat time-out ibu ibu
– jadi tempat untuk escape sekejap
– legakan perasaan gelisah
Nak buat Green Space di rumah ini tak susah pun. Ini 10 cara untuk buat green space di rumah:

1. Buat taman di halaman depan atau belakang rumah. Boleh mula dengan tanam berbagai jenis bunga, atau sayur-sayuran di situ.
2. Gunakan pot atau wadah untuk menanam tanaman di dalam rumah. Boleh letakkan pot atau wadah ini di dekat tingkap rumah atau di atas meja agar tanaman dapat cukup sinar matahari.
3. Buat ‘green wall’ di dinding rumah. Mak mak semua boleh gunakan tanaman untuk menutupi dinding rumah, sehingga rumah terlihat lebih hijau dan segar.

Contoh tanaman vertikal versi minimalist
4. Buat tamanan vertikal di dinding atau di sisi rumah. Mak-mak semua boleh guna panel kayu atau plastik untuk tanam pokok secara vertikel di dinding rumah
5. Buat taman di atap rumah. Mak mak semua boleh menggunakan atap rumah sebagai tempat untuk menanam tanaman hiasan atau sayur-sayuran.

6. Buat taman kecil di balkoni atau teras rumah. Boleh gunakan pot atau wadah untuk menanam tanaman di balkoni atau teras rumah.
7. Buat green room atau ruangan hijau di rumah. Boleh letakkan tanaman di ruangan yang sering digunakan, seperti ruang tamu atau ruang keluarga, agar mak mak semua merasa lebih segar dan nyaman.

Kalau pandai menanam di area jendela, insyaAllah lawa dan subur subur tanamannya.
8. Buat taman indoor di dalam rumah. Mak mak semua dapat menggunakan taman indoor untuk menghiasi ruangan di dalam rumah, seperti ruang tamu atau ruang makan.
9. Buat taman bonsai di rumah. Taman bonsai merupakan taman kecil yang dibuat dari pohon-pohon kecil yang telah dipotong dan dibentuk menjadi bentuk yang sangat indah.
10. Buat taman aquascape di rumah. Taman aquascape adalah taman yang dibuat dengan menggunakan air dan tanaman yang hidup di dalam air.

Ni tanaman aquascape. Lagi lawa kalau ada ikan sekali
Taman aquascape ini boleh menambahkan keindahan dalam rumah sebab siapa-siapa yang ada aquascape dalam rumah memang nampak eksklusif dan mahal ruangannya
“The earth has music for those who listen” – William Shakespeare
Sumber: Facebook Taufiq Razif


Ini 10 Cara Halau Cicak Dari Rumah. Tak Datang ‘Berkampung’ Dah, Hidup Tenang!

Realitinya memang ramai yang sangat geli dengan cicak yang dikelaskan sebagai haiwan perosak. Lebih memburukkan keadaan apabila si cicak beranak pinak mewujudkan keturunannya di rumah anda. Memang perlu cari cara halau cicak!
Justeru itu, mari ikuti 10 cara halau cicak di bawah supaya kita dapat hidup dalam keadaan tenang apabila berada di dalam rumah. Satu bunyi cicak pun mungkin tak ada lagi dah.

Baca juga: DIY Servis Peti Ais Yang Kurang Sejuk Tanpa Keluarkan Modal!
10 CARA HALAU CICAK DARI RUMAH!

#kemasrumahwithhani : pengurusan cicak dan 10 cara hilangkan cicak kat rumah

Hani tahu ramai yang tunggu hani post pasal pengurusan cicak kat rumah ni. Hani anti dekat cicak ni bukan lah sebab semata-mata sebab geli dengan cicak tapi najis nya yang merata-rata tu mengotorkan dan susah nak dibersihkan bila dah kering.
Punyalah Hani anti (dan geli) dengan cicak, ha hambik satu post Hani buat khas untuk dia.
Sebelum Hani kongsi macam mana nak elak atau taknak cicak masuk rumah ni, jom kita berkenalan dengan cicak ni dulu. Kita dah kenal dia baru kita boleh “hapus”kan dia.
BIODATA CICAK

Makanan cicak : binatang/serangga kecil seperti semut, nyamuk, lalat, kumbang, unggas, labah-labah kecil.
Pemangsa cicak: burung.
Habitat cicak : Tempat yang hangat (disebabkan sekarang ni kan musim hujan sebab tu banyak cicak masuk rumah, dia orang sejuk kat luar tu), belakang almari, belakang tv, sekitar peti ais, sekitar lampu, belakang bingkai gambar dan cermin.
Kesukaan : persekitaran yang kotor, tempat yang berbau hapak seperti timbunan kertas terutamanya surat khabar, timbunan kasut, timbunan baju.
Kebencian : bau yang tengik seperti bau bawang merah, bawang putih, tembakau, cuka, ubat gegat.

10 CARA ELAKKAN CICAK BERKAMPUNG DI RUMAH
Berdasarkan profile cicak kat atas ni mari Hani senaraikan 10 cara nak elakkan cicak berkampung kat rumah kita.
1. HILANGKAN SUMBER MAKANAN CICAK

Hilangkan bekalan makanan cicak dekat rumah kita , iaitu kita uruskan dulu masalah nyamuk dan semut yang banyak dekat rumah. Gunakan racun semut (yang jual sepeket rm1 tu sangat berkesan) dan hapuskan tempat pembiakan nyamuk.
Bila bekalan makanan dia tiada dekat rumah kita automatik cicak akan berkurang atau tiada lansung. Hani gunakan cara ni juga yang menyebabkan kat rumah Hani susah nak jumpa cicak.
2. SEDIAKAN JEJAK BURUNG DI RUMAH
Disebabkan cicak takut dekat burung, bela burung kat rumah! Eh eh haha tak payah sampai macam itu sekali, memadai sediakan jejak burung seolah-olah ada burung dekat rumah kita dengan cara :

Jangan dihancurkan kulit telur burung puyuh ni. Memadai letak seketul dua dekat tempat masuk cicak.

Letak beberapa kulit telur burung puyuh dekat area tingkap atau mana-mana tempat cicak boleh masuk. Dia nampak saja telur burung puyuh tu confirm tak jadi masuk rumah haha.
Lekatkan bulu pelepah burung dekat tempat masuk cicak tu. Kalau nak cantik boleh letak bulu pelepah burung merak lekat dekat dinding jadikan perhiasan.

3. JANGAN RAPATKAN PERABOT DI DINDING RUMAH

Disebabkan cicak suka lepak belakang almari dan bingkai cermin dan dinding, semasa susun atur perabot jangan rapatkan perabot kat dinding.
Jarakkan dalam 10 cm dari dinding. Kalau dekat rumah banyak cicak, kurangkan perhiasan sangkut-sangkut macam bingkai cermin dan gambar.
4. JAGA KEBERSIHAN RUMAH

Jaga kebersihan rumah, pastikan tong sampah bertutup. Bila sampah dan sisa makanan tarik perhatian lalat, automatik cicak pun datang ramai-ramai panggil geng dia sebab banyak makanan dia dekat rumah tu haha.
5. ELAKKAN MELONGGOK BARANG

Elakkan suka melonggok barang samada kain-kain, kertas dan kasut. Kitar semula surat khabar lama.
Re-organise semua barang supaya teratur dan berada di “rumah” dan tempat khas untuk setiap barang-barang.
6. LETAK BAWANG PUTIH / BAWANG MERAH DALAM KABINET

Letakkan beberapa ulas bawang putih atau hirisan bawang merah dalam kabinet. Tapi ini kena berhati-hati sebab perlu ditukar selang 3 hari. Karang membusuk lain pulak jadinya.
7. LETAK UBAT GEGAT

Letak ubat gegat dalam kabinet atau laci. Tapi laci atau kabinet berisi makanan tak digalakkan.
8. LAP MEJA DENGAN SEMBURAN CUKA
Lap permukaan meja makan atau kaunter kabinet dengan semburan campuran cuka (D.I.Y surface cleaner, resepi kat caption gambar) untuk elakkan cicak melintas atas meja makan kita.

250ml air biasa (air paip)
50ml cuka (cuka murah-murah je cuka sintetik pun ok)
3 sudu plastik dish soap (Hani guna Joy)
1 sudu plastik dettol

9. PELEKAT PERANGKAP LALAT

Guna pelekat perangkap lalat. Boleh beli di Eco. Tampalkan di sebelah peti ais atau belakang tv, bingkai cermin atau gambar.
Cicak akan melekat dekat atas pelekat tu dan kita boleh buang bila dah ada beberapa cicak melekat. Tak digalakkan untuk orang penggeli cicak macam Hani (hahaha Hani tak berani buat ni).
10. BELA KUCING DI RUMAH

Bela kucing sebab kucing boleh tolong tangkap cicak, bukan setakat cicak kadang-kadang sumpah-sumpah pun dia orang boleh “hadiahkan” kat tuan dia.
Jadi pilihlah cara yang mana satu yang nak diguna untuk singkirkan cicak dekat rumah. Semoga bermanfaat.
Sumber: Facebook Hani Mynis


10 Cara Mudah Buat Anak Dengar Cakap, Tanpa Guna Kuasa Autoriti Sebagai Ibu Bapa

Mendidik anak adalah salah satu tugasan yang amat mencabar dalam hidup. Untuk melindungi dan membesarkan anak-anak yang berdisiplin, ada ibu bapa yang menggunakan kuasa autoriti sebagai ibu dan bapa.
Mesti stres, bila kita cakap, anak tak nak ikut. Lagi kita cakap kuat-kuat, lagi dia melawan. Kadang-kadang, sebagai ibu, boleh jadi down satu hari. Buat senang nak bagi anak dengar kata!

Baca juga: Rupanya Buah Gugur Boleh Dikutip Menjadi Baja, Bagus Untuk Pokok Buah & Berbunga!

10 CARA MUDAH ANAK DENGAR CAKAP
1. Panggil nama dia

Nama ini sensetif, orang panggil nama comfirm kita akan toleh, sama juga dengan anak.
Nak lagi berkesan panggil terus nama penuh dengan nama bapa sekali. Contohnya, ‘Muhammad Aisy Rizqi Bin Mohd Fhais, kemas mainan sekarang’.
2. Grab attention dia dulu

Kadang punca anak tak dengar kata sebab dia sedang ralit buat benda lain. Budak tengah ralit tengok tv, kita cakap apa pun dia tak endah. Bazir air liur sahaja membebel.
3. Guna bahasa yang cantik

Bahasa besar impaknya. Setiap perkataan kita membina kamus bahasa dia. Jika bahasa dia tak cantik, bahasa anak pun jadi tak cantik. Kamus yang sama digunakan.
Makin lama, makin tak cantik perangai dia. Makin lama, makin susah dia dengar kata.
4. Bina connection dahulu

Sebelum tegur bina connection dulu, contoh bina connection ada eye contact. Paras mata kita sama dengan paras mata anak.

Elakkan menegur anak dalam keadaan kita berdiri dan anak kena mendongok untuk pandang kita. Makin bengang nanti jadinya.
5. Cakap paling simple yang boleh

Ada bezaya bercakap dan ceramah. Ceramah ini meleret-leret. Kita berleter, satu apa pun anak tak ikut.
Short and precise. Nak cakap dengan anak pastikan ia pendek dan tepat pada perkara yang nak di tegur.
6. Suara lembut tapi tegas

Dari pengalaman suara lembut adalah suara yang paling mudah meresap ke dalam hati anak-anak. Dia senang ikut dan ingat.

Tapi untuk mendidik kena lah ada ketegasan dalam percakapan itu. No means no, jangan cepat lentok bila anak buat perangai.
7. Bagi solusi atau harapan

Otak kanak-kanak ini 91 peratus terbentuk sampai usia dia 7 tahun. Usah kita isi otak dia dengan masalah, kesalahan dan kegagalan dia sahaja.
Bagi juga dia solusi, alternatif dan harapan untuk setiap kesalahan yang dia dah buat. Baru dia tambah baik.
8. Tanya soalan

Bercakap satu hala ini bosan, tak beri impak kat otak. Sekali sekala tanya soalan kat anak supaya otak dia bekerja sikit.
Contohnya:
‘Kakak rasa tidur lambat ini bagus ke?’
‘Kalau tak fokus masa belajar abang ingat ke apa cikgu ajar?’

Dari soalan begini lah dapat bina intrinsic motivation untuk anak lebih mudah dengar kata.
9. Beri peluang

Sentiasa beri peluang untuk anak bela diri, meluah dan bagi cadangan. Salah satu tanda wujudnya sifat tolenrasi ibu ayah.
Dengar sahaja dahulu, ikut atau tidak bergantung.

Anak yang diberi peluang untuk meluah akan lebih rela hati menerima teguran berbanding yang tidak.
10. Minta tolong

Perkataan ‘tolong’ ini sangat berkesan. Ibarat magik word untuk minta anak buat sesuatu.
Contohnya:
‘Kakak tolong ibu…’
‘Abang tolong ayah..’
Lebih berkesan kita gabungan perkataan tolong ini dengan ajak.

Contohnya:
‘Abang tolong adik angkat baju’
‘Kakak jom tolong ibu basuh pinggan’
Apa guna kita ada nasihat terbaik kalau anak susah dengar.
Makin mudah anak dengar cakap, makin kurang lah kesilapan dia akan buat.
Sumber: Twitter Mohd Fhais


10 Cara Nak Buat Anak Mudah Dengar Cakap Kita

Makin membesar anak-anak, makin susah untuk mereka mendengar cakap kita bukan? Pantang dipanggil tapi diam sahaja tanpa seribu bahasa. Tapi ini tidak bermakna anak-anak tersebut dikategorikan sebagai anak-anak yang degil. Terdapat 10 cara yang anda boleh guna untuk buat anda mudah dengar cakap kita.
Baca juga: ‘Bunyi Macam Best Tapi Maksud Anak Syaitan’- Ini Panduan Pilih Nama Anak Dalam Islam

10 cara buat anak mudah dengar cakap kita
Anak tak dengar cakap bukan tanda dia degil atau keras kepala tapi cara kita bercakap yang tak kena dengan Hearing Capacity dia.
1. Panggil nama dia

Kita bila ada orang panggil nama kita comfirm kita akan toleh, sama juga dengan anak. Nak lagi berkesan panggil terus nama penuh dengan nama bapa. “Muhammad aisy rizqi bin mohd fhais, kemas mainan ni” – contoh

2. Grab attention dia

Kadang punca anak tak dengar cakap sebab dia sedang ralit buat benda lain. Budak tengah ralit tengok tv, kita cakap apa pun dia tak endah. Bazir air liur je membebel. Contoh grab attention, tutup televisyen tu confirm anak bagi attention. Tapi kena la panggil 2-3 kali dulu, jangan terus tutup, jaga adab kita sebagai parent.
3. Guna bahasa yang cantik

Bahasa kita ni besar impaknya. Setiap perkataan yang kita keluarkan akan anak dengar dan membina kamus bahasa dia.
Sebab tu jika bahasa kita tak cantik, bahasa anak pun jadi tak cantik. Kamus yang sama digunakan. Makin lama, makin tak cantik perangai dia. Makin lama, makin susah dia nak dengar cakap.
4. Bina connection dahulu

Nak tegur atau nasihat bina connection dulu, usah terus nak hentam anak tu. Memang dia salah, tapi kesalahan tu tak disengajakan. Anak baru belajar. Contohnya, bina connection dengan pastikan ada eye-contact. Paras mata kita sama dengan paras mata anak. Elakkan menegur anak dalam keadaan kita berdiri dan anak kena mendongak untuk tengok kita.
5. Cakap sesimple yang boleh

Ada bezanya bercakap dan bagi ceramah. Ceramah ni meleret-leret dan mencampah. Tu yang kita berleter, satu apa pun anak tak ikut. Short & precise. Nak cakap dengan anak pastikan ia pendek dan tepat pada perkara yang nak di tegur. Jangan nak tegur anak tak fokus belajar kita meleret-leret sampai dah besar nanti nak jadi apa kalau tak belajar. Huh!
6. Suara lembut tapi tegas

Dari pengalaman suara lembut adalah suara yang paling mudah meresap ke dalam hati anak-anak. Dia senang ikut dan ingat.Tapi untuk mendidik kena la ada ketegasan dalam percakapan tu. No means no, jangan cepat lentok bila anak buat perangai.
7. Bagi solusi atau harapan

Otak kanak-kanak ni 91 peratus terbentuk sampai usia dia 7 tahun. Usah kita isi otak dia dengan masalah, kesalahan dan kegagalan yang dia dah buat sahaja. Bagi juga dia solusi, alternatif dan harapan untuk setiap kesalahan yang dia dah buat. Dari situ la dia belajar jadi lebih baik. Kita pun senang kemudian hari.
8. Tanya soalan

Bercakap satu hala ni bosan, tak beri impak kat otak. Sekali sekala tanya soalan kat anak supaya otak dia bekerja sikit.
Contoh :
“Kakak rasa tidur lambat ni bagus ke?”
“Kalau tak fokus masa belajar abg ingat ke apa cikgu ajar?”
9. Beri peluang
Sentiasa beri peluang untuk anak bela diri, meluah, dan bagi cadangan jika dia ada. Itu la tanda wujudnya sifat toleransi ibu ayah. Dengar je dulu, ikut atau tidak bergantung pada keadaan.
10. Teknik reasoning

Teknik reasoning ni sesuai untuk semua peringkat umur tapi gaya bahasa tu berbeza ikut umur. Cara nak guna teknik reasoning ialah :
– Jelaskan kenapa kita tak setuju
– Beri alternatif apa yang anak nak
Teknik ni adalah satu dari banyakkan persuasive communication skils untuk dapatkan kerjasama anak. InsyaAllah berkesan.
Akhir kata. Anak kita bukan tak nak dengar cakap tapi kadang-kadang cara, timing dan teknik kita bercakap tu yang tak mampu didengari olehnya sebab kelemahan fitrah anak-anak kita.
Wallahu A’lam.
Sumber: Mohd Fhais Salim


10 Cara Untuk Hilangkan Cicak Dalam Rumah Dengan Berkesan

“Banyaknya cicak dalam rumah aku ni, nak kata kotor tak pun..”
Masalah pembiakan cicak di dalam rumah boleh membuatkan sesiapa sahaja runsing. Mana tidaknya, setiap sudut di dalam rumah dipenuhi dengan najis cicak dan berbau busuk. Bagi anda yang mempunyai anak kecil di rumah, risau pula kalau anak-anak sentuh najis atau telur cicak dan masukkan ke dalam mulut kan? Jadi, ini adalah 10 cara untuk hilangkan cicak di dalam rumah dengan berkesan!

Pengurusan cicak dan 10 cara hilangkan cicak dekat rumah
Hani tahu ramai yang tunggu hani post pasal pengurusan cicak kat rumah ni. Hani anti kat cicak ni bukan lah sebab semata-mata sebab geli dengan cicak tapi najis nya yg merata-rata tu mengotorkan dan susah nak dibersihkan bila dah kering. Punyalah hani anti (dan geli) dengan cicak, ha hambik satu post hani buat khas untuk dia.
Sebelum hani kongsi macam mana nak elak atau taknak cicak masuk rumah ni, jom kita berkenalan dengan cicak ni dulu. Kita dah kenal dia baru kita boleh “hapus”kan dia.

Biodata cicak
-Makanan cicak : binatang/serangga kecil seperti semut, nyamuk, lalat, kumbang, unggas, labah-labah kecil.

-Pemangsa cicak: burung
-Habitat cicak : Tempat yang hangat (disebabkan sekarang ni kan musim hujan sebab tu banyak cicak masuk rumah, dorang sejuk kat luar tu), belakang almari, belakang tv, sekitar peti ais, sekitar lampu, belakang bingkai gambar dan cermin.
-Kesukaan : persekitaran yang kotor, tempat yang berbau hapak seperti timbunan kertas terutamanya surat khabar, timbunan kasut, timbunan baju
-Kebencian : bau yang tengik seperti bau bawang merah, bawang putih, tembakau, cuka, ubat gegat
10 cara nak elakkan cicak berkampung dekat rumah kita
-250ml air biasa (air paip)-50ml cuka (cuka murah2 je cuka sintetik pn ok)-3 sudu plastik dish soap (hn guna Joy)1 sudu plastik dettol
1. Hilangkan bekalan makanan cicak kat rumah kita , iaitu kita uruskan dulu masalah nyamuk dan semut yang banyak kat rumah. Gunakan racun semut (yang jual sepeket rm1 tu sangat berkesan) dan hapuskan tempat pembiakan nyamuk. Bila bekalan makanan dia takda kat rumah kita automatik cicak akan berkurang atau takda lansung. Hani gunakan cara ni juga yang menyebabkan kat rumah hani susah nak jumpa cicak.
2. Disebabkan cicak takut kat burung, bela burung kat rumah! Eh eh haha takyah sampai cmtu sekali  memadai sediakan jejak burung seolah2 ada burung kat rumah kita dgn cara :
-letak beberapa kulit telur burung puyuh kat area tingkap atau mana-mana tempat cicak boleh masuk. Dia nampak je telur burung puyuh tu confirm tak jadi masuk rumah haha
-lekatkan bulu pelepah burung kat tempat masuk cicak tu. Kalau nak cantik boleh letak bulu pelepah burung merak lekat kan dinding jadikan perhiasan.
Jangan dihancurkan kulit telur burung puyuh ni. Memadai letak seketul dua kat tempat masuk cicak.
3. Disebabkan cicak suka lepak belakang almari dan bingkai cermin dan dinding, semasa susun atur perabot jangan rapatkan perabot kat dinding. Jarakkan dalam 10 cm dari dinding. Kalau kat rumah banyak cicak, kurangkan perhiasan sangkut2 mcm bingkai cermin dan gambar.
4. Jaga kebersihan rumah, pastikan tong sampah bertutup. Sebab bila sampah dan sisa makanan tarik perhatian lalat, automatik cicak pun datang ramai-ramai panggil geng dia sebab banyak makanan dia kat rumah tu haha
5. Elakkan suka melonggok barang samada kain-kain, kertas dan kasut. Kitar semula surat khabar lama. Re-organise semua barang supaya teratur dan berada di “rumah” dan tempat khas utk setiap barang-barang.
6. Letakkan beberapa ulas bawang putih atau hirisan bawang merah dalam kabinet. Tapi ini kena berhati-hati sebab perlu ditukar selang 3 hari. Kang membusuk lain pulak jadinya.

7.Letak ubat gegat dalam kabinet atau laci. Tapi laci/kabinet berisi makanan tak digalakkan.
8. Lap permukaan meja makan/ kaunter kabinet dengan semburan campuran cuka (diy surface cleaner, resepi kat caption gambar) utk elakkan cicak melintas atas meja makan kita
9. Guna pelekat perangkap lalat. Boleh beli di Eco. Tampalkan di sebelah peti ais atau belakang tv, bingkai cermin atau gambar. Cicak akan melekat kat atas pelekat tu dan kita boleh buang bila dah ada beberapa cicak melekat. Tak digalakkan untuk orang penggeli cicak macam hani hahaha hani tak berani buat ni.
10. Bela kucing sebab kucing boleh tolong tangkap cicak, bukan setakat cicak kadang-kadang sumpah pun dorang boleh “hadiahkan” kat tuan dia.

So pilihlah cara yang mana satu yang nak diguna untuk singkirkan cicak dekat rumah.
Semoga bermanfaat.
Sumber : Hani Mynis


10 Checklist Barang Persiapan Untuk Ibu Bersalin, Awal Tak Kalut!

Apabila disebut mengenai kehadiran cahaya mata pastinya pelbagai perasaan dan persiapan yang perlu dilakukan oleh para ibu bapa terutama sekali barangan keperluan si bayi. Namun begitu, kepada para ibu yang bakal melahirkan atau baru sahaja melahirkan anak barang keperluan buat ibu semasa berpantang juga adalah penting.
Terdapat beberapa peralatan yang penting perlu disediakan sebelum menghadapi tempoh berpantang yang panjang. Haaa, barang apa yang patut para ibu sediakan sebelum bersalin itu?

Baca juga: Senarai Barang Persediaan Bersalin Sebelum Ke Hospital. Letak Dalam Kereta Siap-siap!
CHECKLIST PERSIAPAN IBU BERSALIN PART 1
Untuk new mommy mesti tak tahu kan nak prepare apa, untuk baby selesai dah, tapi jangan lupa persediaan untuk diri sendiri berpantang. Boleh prepare barang awal-awal supaya nanti tak lah kalut. Mental fizikal pun nak kena jaga, baru tenang je nak urus baby.

NAH LIST UNTUK KORANG:

Maternity pads

Sebelum-sebelum ni pakai yang patern macam pad biasa kita datang bulan tu, tapi senang bocor guna yang style pants macam ini memang confirm tak bocor.

Breast pads

Perlu ye sebab tak nak leaking. Nak guna yang pakai buang tu pun boleh juga, tapi suka yang reusable macam ini. Beli banyak sikit lepas itu basuh.

Breast pump

Benda memudahkan kerja mommy, lagi-lagi yang nak kembali untuk bekerja.

Nipple cream

Untuk breast yang melecet dan pedih.

Nipple protector

Kalau dah pedih sangat, boleh guna nipple protectors ini atau nak breastfeed baby yang dah ada gigi.

Minyak panas

Lepas mandi, boleh lah pakai minyak panas. Suka gila NR minyak Herbanika ini. Sapu dekat perut dengan kaki. Sedap badan.

Tapel, pilis, param

Tapel= Pakai kat perut.
Pilis= Kat dahi.
Param= Badan.

Lotion panas

Boleh urut dan panaskan badan.

Tungku elektrik

Kalau ada batu sungai boleh lah korang pakai, i pantang sendiri tak larat nak panaskan batu, so pakai tungku elektrik je. Caj lepas itu pakai.

Silicone milk pump

Tak nak bagi susu membazir or menitik-nitik especially time bengkak.
Sumber: Facebook Nur Sumayyah


10 Doa Lawan Gemuruh Ketika Menjawab Peperiksaan, Anak & Ibu Bapa Boleh Amalkan

Seramai 40,3637 calon akan menduduki peperiksaan bertulis Sijil Pelajaran Malaysia (SPM) 2022 yang bermula esok hingga 15 Mac 2023. Sudah pasti semua pelajar telah membuat persediaan lengkap dari segi latihan dan juga penjagaan makanan yang dapat memberi tenaga kepada badan dan otak.
Tetapi, buat pelajar beragama Islam sudah pasti tidak akan tinggal amalan doa menjawab peperiksaan supaya lebih tenang dah tidak gemuruh.

Oleh itu, berikut merupakan 10 senarai doa untuk menjawab peperiksaan yang boleh dihafal dan diamalkan oleh pelajar yang akan menduduki peperiksaan serta ibu bapa yang berada di rumah atau tempat kerja.
10 DOA MENJAWAB PEPERIKSAAN UNTUK ANAK DAN IBU BAPA AMALKAN
1.SURAH AL-INSYIRAH

Dengan mengamalkan surah ini, anak akan mudah belajar dan dilapangkan dada ketika menjawab soalan peperiksaan. Ibu bapa juga boleh membaca surah ini dan niatkan anak mudah menjawab peperiksaan.
2.TIGA QUL

Bacalah sekali dengan Surah Al-Ikhlas dan Al-Falaq. Surah ini mempunyai khasiatnya yang tersendiri dalam mendapatkan keberkatan masa dan kejayaan dalam hidup.
3.SURAH YASSIN

Bacalah yasin dan niatkan supaya anak anda berjaya menjawab periksa dan dipermudahkan. Anda boleh amalkan pada pagi ketika anak sedang menjawab peperiksaan.
4.DOA TAMBAH ILMU

Maksud Doa:
“Dan katakanlah,‘Wahai Rabb-ku, tambahkanlah kepadaku ilmu.” (QS. Thaaha: 114)
Doa tambah ilmu boleh diamalkan walaupun ketika menduduki peperiksaan. Anak boleh bacakan doa ini untuk memohon pertolongan kepada Allah SWT semoga ditambahkan ilmu pengetahuan yang banyak dan dapat mengingati pelajaran
5.DOA MOHON KEMUDAHAN

Maksud Doa: “Wahai Tuhan kami! Kurniakanlah kami rahmat dari sisi-Mu dan berilah kemudahan-kemudahan serta pimpinan kepada kami untuk keselamatan agama kami”
Doa mohon kemudahan untuk menyempurnakan urusan peperiksaan anak anda ini boleh diamalkan oleh anak dan ibu bapa. Baca pada bila-bila masa walaupun ditimpa kesusahan dan kesukaran.
6.AYAT KURSI

Ayat kursi adalah ayat yang hebat bagi orang-orang yang mengamalkannya. Ayat yang hebat ini memberi kemenangan kepada seluruh umat Islam yang benar-benar hayati dan mengamalkannya. Doa anak periksa ini boleh dibaca setiap kali ingin berdoa.
DOA-DOA LAIN YANG BOLEH DIAMALKAN
1.Rabbi adkhilni mudkhala shidqin wa akhrijni mukhraja shidqin waj’alli min ladunka sulthanan nashira. Wa qul ja’al haqqu wa zahaqal bathilu innal bathila kana zahuqa
Tuhanku, masukkanlah aku ke jalan masuk yang benar dan terhormat, dan keluarkanlah aku dari jalan keluar yang benar dan terhormat; dan berilah aku dari pihak-Mu kekuasaan yang dapat menolongku. (QS 17:81).
2.Rabbi inni lima anzalta ilayya min khairin faqir
Tuhan, sungguh aku sangat mendambakan uluran kebaikan dari hadirat-Mu. (QS 28:24).
3.Rabbana atina min ladunka rahmah wa hayyi’ lana min amrina rasyada
Ya Tuhan kami, anugerahilah kami rahmat dari hadirat-Mu, dan dalam perkara kami berikanlah kepada kami jalan yang benar. (QS 18:10).
4. Ya Allah, Tidak lama lagi, anak anak kami akan menduduki peperiksaan SPM dan peperiksaan-peperiksaan lain ya Allah. Kami mohon kepada Mu ya Allah, bantulah anak anak kami dalam peperiksaan yang akan mereka hadapi ya Allah.
*Sama-sama kita berdoa supaya anak-anak dikuatkan semangat dan lulus dengan cemerlang!
Sumber: The Star, Fatehteam.com


10 Dugaan Besar Semasa Bertunang Dan Menanti Detik Pernikahan

Zaman bertunang sebenarnya adalah fasa perkenalan dan persediaan bagi pasangan yang bakal mendirikan rumah tangga.
Dari segi agama Islam, bertunang disebut ‘khitbah’ dalam bahasa Arab yang bermaksud permulaan kepada pernikahan yang merujuk kepada proses ‘melamar’ seseorang wanita oleh pihak lelaki. Rata-rata alim ulama menyatakan bahawa hukum bertunang adalah harus, namun Imam Syafie mengatakan bahawa hukumnya adalah sunat.

Sejak zaman Rasulullah lagi, bertunang telah menjadi sebahagian daripada proses pernikahan. Malah, dalam Islam kita ditegah untuk meminang seseorang wanita yang telah menjadi tunangan orang.
Walaubagaimanapun, mungkin ramai yang keliru akan hak masing-masing setelah bergelar tunangan orang.

Menurut Yusuf Al-Qardhawi menerusi majalah al-Ustaz, seseorang itu tidak mempunyai sebarang hak terhadap tunangannya selain hak untuk melamar (‘reserve’ dalam tempoh tertentu) supaya tiada pihak lain datang untuk meminang wanita tersebut.

Hikmah Mempercepatkan Nikah
Apabila tempoh pertunangan telah ditetapkan mengikut sekian waktu, memang tak hairanlah jika dugaan datang melanda. Bak kata orang tua-tua, waktu inilah mereka ‘berdarah manis’ dan mudah ditimpa dugaan.
Di sinilah hikmahnya Islam tidak menggalakkan tempoh pertunangan yang terlalu lama dan dilambatkan tanpa sebab yang relevan. Sebagai ibu bapa, kita juga perlu sedar bahawa syaitan sentiasa bersedia dari setiap penjuru untuk memulakan misi ‘mencucuk jarum’.
Sepanjang tempoh pertunangan, pelbagai perkara boleh berlaku akibat salahtanggapan atau bisikan hawa nafsu yang merajai diri.
Setelah berjanji mengikat kasih, banyak pula dugaan yang datang
10 Dugaan Semasa Bertunang Yang Biasa Dihadapi
Ini adalah antara cabaran yang perlu dilalui oleh mereka yang sedang menunggu tarikh keramat, iaitu hari pernikahan.
1. Emosi Tidak Stabil
Ada sesetengahnya yang tidak senang duduk apabila sudah mengikat tali pertunangan. Kadang-kadang sedih, marah, terlalu gembira, dan ada yang asyik teringatkan tunangnya sedangkan ada yang telah lama mengenali hati budi masing-masing.
Semasa berkawan, mungkin anda tidak merasai betapa seriusnya hubungan ini, dan bagaimana komitednya anda terhadap perkahwinan yang bakal berlaku. Maka, mungkin sebab ini menjadikan anda resah dan gelisah.

2. Cemburu Buta
Oh ya, kadang-kadang ada juga yang tiba-tiba menjadi terlalu cemburu dan asyik mahu mengawal pergerakan tunang mereka. Ini adalah dugaan semasa bertunang yang biasa terjadi.
Sedangkan, lelaki ini belum lagi berhak dipatuhi oleh wanita tersebut sebelum melafazkan akad nikah. Begitu juga seorang wanita yang tidak berhak meminta sebarang bentuk tanggungan daripada pihak lelaki.
Namun, sebagai seorang Islam, kita wajib menjaga pergaulan kita walau di mana kita berada, sama ada sudah bertunang ataupun belum.

3. Takut Salah Buat Keputusan
Antara fobia dan dugaan semasa bertunang, ada yang mula menampakkan ‘perangai’ sebenar. Jadi, anda mula berasa ragu-ragu terhadap pilihan anda.
Menurut Suzana Ghazali, seorang Perunding Psikologi Keluarga dan Peguam Syarie, Undang-Undang Kekeluargaan Islam menetapkan bahawa seseorang individu boleh mendapatkan gantirugi sekiranya sesuatu pertunangan diputuskan oleh pihak yang satu lagi tanpa sebab yang kukuh.
Maka, anda berhak menerima semula sebarang bentuk pemberian anda kepada si dia, lebih-lebih lagi jika anda telah membelanjakan wang yang banyak untuk majlis perkahwinan yang bakal diadakan.
4. Gangguan Orang Ketiga
Ada kes yang rumit di mana pihak yang ditunangkan itu menerima tanpa rela, atau tidak tahu menahu tentang perbuatan ibu bapa yang merancang pertunangan anak mereka. Tak cukup dengan itu, ada yang mula curang walaupun diri telah mengikat janji dengan tunang masing-masing.
Dalam hal ini, anda perlulah banyak bersabar dan mencari jalan penyelesaian dengan ibu bapa terlebih dahulu sebelum melibatkan orang luar. Selain itu, lakukan solat Istikharah untuk mendapatkan keputusan yang sewajarnya.

5. Tekanan Keluarga & Keluarga Bakal Suami
Apabila sudah mengenali keluarga bakal pasangan, menetapkan wang hantaran, dan sebagainya, mungkin ada terdetik rasa tidak senang terhadap keputusan mereka.
Walau apa pun, kita janganlah terlalu cepat menilai seseorang sedangkan kita belum mengenali mereka sepenuhnya.
6. Masalah Kewangan
Waktu inilah anda perlu berjimat-cermat dan mengumpul wang simpanan sebagai persediaan menghadapi alam rumah tangga.
Jadi, mungkin ada yang terpaksa ‘ikat perut’ dan menahan nafsu daripada berbelanja sesuatu mengikut kebiasaan.

7. Mula Tawar Hati
Setelah bermacam-macam ujian datang menimpa, sesetengah daripada mereka mula tawar hati dan tidak berminat lagi untuk meneruskan tempoh pertunangan.
Selidik dahulu punca tawar hati dan cubalah selesaikan selagi boleh.
8. Mendekati Zina
Selagi belum bernikah, kita masih lagi belum boleh bersentuhan dan berkelakuan seperti suami isteri.
Daripada Riwayat Tirmizi: “Tiada berdua-duaan lelaki dan wanita melainkan syaitan yang ketiga.”
Selagi anda mengikut batas pergaulan yang ditetapkan dalam Islam, tiada apa yang perlu anda risaukan. Sesungguhnya, Islam itu mudah dan tidak menyusahkan. Segala peraturannya telah jelas untuk kita ikuti.

9. Kesibukan Persiapan Perkahwinan
Sibuknya menjelang majlis pernikahan! Pada saat-saat akhir, tak mustahil ianya tidak berjalan seperti yang dirancang. Namun, semua ini adalah di luar kawalan kita.
Dugaan semasa bertunang antaranya boleh berlaku kesilapan teknikal dalam sebutharga, perubahan tempat majlis, baju nikah tak muat atau tersilap jahit, dan banyak lagi.

10. Perancangan Haluan Hidup Selepas Berkahwin
Selepas berkahwin, ada yang terpaksa berpindah ke negeri lain. Jadi, terpaksalah bertukar tempat kerja, mencari rumah baru, dan sebagainya. Percayalah, ini semua baru permulaan kepada kehidupan rumah tangga yang lebih mencabar pada masa akan datang.
Foto Kredit: twopointfivekids.com.au
Perancangan Allah Yang Lebih Hebat
Sebenarnya, sebagai orang Islam, kita perlu percaya bahawa semua dugaan semasa bertunang yang datang ini adalah daripada Allah, sebagai ujian kepada hambaNya. Sebagaimana dalam firmanNya:
“Adakah kamu menyangka bahawa kamu akan masuk syurga, padahal belum sampai kepada kamu (ujian dan cubaan) seperti yang telah berlaku kepada orang-orang terdahulu sebelum kamu? Mereka telah ditimpa kepapaan, serangan penyakit, serta digoncangkan dengan ancaman bahaya musuh, sehingga berkatalah Rasul dan orang-orang yang bersamanya: ‘Bilakah (datangnya) pertolongan Allah?’ Ketahuilah seseungguhnya pertolongan itu dekat asalkan kamu bersabar dan berpegang teguh pada agama allah.” Al-Baqarah:214
Oleh itu, walau apa pun dugaan semasa bertunang yang terjadi, kita harus sentiasa redha dan meminta pertolongan daripada Yang Maha Kuasa. Sesungguhnya, Allah lebih mengetahui akan sesuatu yang tidak kita ketahui.
Di samping itu, berusahalah mendekatkan diri dengan Allah sebelum kita menjejakkan kaki dalam alam rumah tangga, sebagai persediaan menjadi ketua dan pembimbing kepada institusi kekeluargaan yang bakal didirikan.
Walau sehebat mana perancangan kita, Allah lebih mengetahui akan sesuatu yang terbaik buat hambaNya.
Seperti dalam surah Al-Imran ayat 54:

“Dan Mereka Merancang, Allah juga merancang, Dan ALLAH sebaik-baik Perancang”


10 Elemen Wajib Ada Dalam ‘Positive Parenting’, Jangan Asyik Kejar Gelaran ‘The Perfect Parents’

Bak kata pepatah bagaimana acuan begitulah kuihnya, begitulah dalam mendidik anak. Tersilap langkah didikan dari ibu bapa berkemungkinan akan melahirkan anak-anak yang terjurus kepada elemen negatif.
Melalui perkongsian dari Dr. Rozanizam Zakaria, terdapat 10 elemen wajib ada dalam ‘positive parenting’ sewaktu mendidik si kecil. Ibu bapa janganlah terlalu mengejar nama untuk menjadi ‘the perfect parents’ semata demi pandangan di mata anak-anak tetapi berusahalah untuk fokus membaiki diri.

Baca juga: 10 Jenis Aktiviti Elak Anak Lewat Perkembangan, Tak Semestinya Speech Delay Saja
IBU BAPA FOKUS BAIKI DIRI SEBAGAI PENDIDIK ANAK-ANAK

10 elemen wajib ada dalam ‘POSITIVE PARENTING’.

Menjadi ibu bapa pada sesetengah orang mungkin datang dengan ‘autopilot mode’.
Bagi sesetengah yang lain pula mungkin masih tercari-cari rentak yang betul dan kena dengan peranan baru yang diperolehi ini.
Positive parenting adalah konsep dimana ibu bapa fokus untuk memperbaiki diri, berbanding berusaha untuk menjadi ‘the perfect parents’ untuk anak-anak.
INI 10 ELEMEN WAJIB PERLU ADA DALAM ‘POSITIVE PARENTING’
Saya kongsikan 10 elemen positive parenting:
Gambar hiasan: Keluarga.
1. Cuba nilai situasi berdasarkan sudut pandang anak-anak (elakkan one-way approach/ kita sahaja yang betul).
2. Raikan dan ambil peduli kemampuan, bakat, kapasiti dan keinginan anak untuk berkembang dan belajar (jangan hanya nilai hasil).
3. Usaha cari moments bonding dengan anak.
4. Sensitif dan tunjukkan respon yang jujur pada signal yang anak berikan setiap hari.
5. Sediakan had/limit/disiplin yang bertepatan dengan umur anak secara konsisten.
Gambar hiasan: PBS.org.
6. Uruskan emosi kita dahulu sebelum emosi anak.
7. Sedar bahawa rasa stress, penat dan kecewa adalah sebahagian dari proses belajar menjadi ibu bapa yang positif.
8. Cuba seimbangkan antara keperluan kita dan keperluan anak, juga di antara kehendak kita dan kehendak anak.
9. Cari sokongan, ilmu dan bantuan bila anda memerlukan.
10. Jangan lupa minta pertolongan dan bantuan Allah dalam memelihara keluarga kita, menjadikan kita ibu bapa yang beramanah dan memperbetulkan kelemahan kita
#psikologisikecil
“JANGAN JEMU BELAJAR DARI KESALAHAN & PERBETULKAN KEADAAN…”
Menjengah di ruangan komen, terdapat banyak reaksi positif yang diterima dalam kalangan netizen. Ada yang menasihatkan, supaya berusaha perbaiki diri sendiri sebagai ibu bapa berbanding membaiki diri anak.

Sumber: Facebook Dr. Rozanizam Zakaria


10 Etika Melawat Ibu Yang Baru Bersalin, Hormati Permintaan Ibu Bapa!

Selalunya, bayi yang baru lahir akan disambut meriah oleh ahli keluarga dan sahabat handai. Namun, di sebalik raut wajah girang ibu dan bapa, mereka mesti rasa risau akan kesihatan anak mereka. Manakan tidak, kalau ramai-ramai yang datang melawat, takut jatuh sakit pula bayi nanti!
Seperti ramai sedia maklum, banyak kajian yang telah membuktikan bahawa kuman boleh merebak kepada bayi melalui ciuman dan pelukan. Jika boleh, berilah kerjasama kepada ibu dan bapa serta hormat akan permintaan mereka. Ikuti artikel ini dengan lebih lanjut.

Baca juga: Cara Buat Spray Serbaguna Guna 3 Bahan Sahaja, Boleh Halau Semut & Bagi Rumah Wangi!

10 ETIKA MELAWAT IBU YANG BARU BERSALIN
Bilangan bayi yang dimasukkan ke hospital semakin bertambah akibat jangkitan kuman daripada orang dewasa yang melawat mereka. Nasihat saya, jangan terlalu gembira apabila melawat sanak saudara atau rakan taulan yang baru melahirkan anak. Bagi sedikit privasi kepada ibu dan anak.

Anak yang dilahirkan tidak mempunyai daya tahan yang kuat. Mudah mendapat jangkitan kuman. Si ibu pula jangan rasa bersalah untuk menghalang mana-mana individu menyentuh anak mereka. Kita tidak tahu mungkin di antara mereka yang sedang membawa kuman berbahaya.
Jadi bagi yang hendak melawat rakan atau saudara yang baru melahirkan anak, saya nasihatkan:
1. Jangan cium bayi. Lihat dan senyum pada bayi sudah cukup menunjukkan kita sangat gembira. Kebarangkalian untuk kita menyebarkan virus kepada bayi sangat tinggi jika kita mencium bayi.

2. Jangan sentuh bayi. Mengusik pipi juga sudah cukup untuk menyebarkan virus kepada kulit bayi. Tadi di tandas, ada basuh tangan guna sabun tak sebelum nak sentuh bayi?

3. Bila demam atau rasa tidak sihat, tak perlulah datang melawat bayi. Jangan ambil kesempatan nak melawat bayi lepas pergi klinik sebab demam. Bila demam dan selsema, rehat sajalah di rumah. Kesian jika bayi pula yang demam dan selsema.

4. Jangan lama-lama bila melawat. Jangan bawa makanan seperti mahu berkelah. Bayi pun mahu menyusu setiap dua jam. Ibunya mungkin mahu rehat dan tidak larat bila ramai yang melawat dan berbual lama. 30 minit sudah mencukupi. Lebih sejam, sudah lama sangat.

5. Beritahu bila ingin datang. Jangan datang secara tiba-tiba kerana si ibu mungkin sedang berehat, membersihkan diri dan bayi mungkin baru tidur.

6. Cuci tangan atau gunakan ‘hand sanitizer’ sebelum masuk bilik di mana bayi ditempatkan. Ini mengurangkan risiko jangkitan kuman sebab kebanyak jangkitan kuman adalah melalui sentuhan.

7. Jauhkan dari komen yang tidak sedap didengar walaupun dengan niat bergurau. Si ibu sedang kepenatan dan mungkin lebih sensitif terhadap komen-komen negatif.

8. Tak perlu guna wangi-wangian yang menyengat. Ia mungkin mengganggu ibu dan bayi.

9. Jangun kejutkan bayi yang sedang tidur. Bayi yang baru lahir memerlukan waktu tidur yang lama. 12-14 jam.

10. Sebelum balik, hulurlah sedikit sumbangan pada ibu sebagai tanda gembira dan ucapkan tahniah. Paling baik berdoalah depan si ibu untuk kesihatan dan keselamatan bayi. Semoga si anak menjadi manusia yang taat, sihat dan berbakti.

Semoga bermanfaat.
Sumber: Facebook Dr Zubaidi Hj Ahmad


10 Fakta Menarik Tentang Kentut! No 5 Macam Tak Sangka Pulak!

Kentut. Bila cakap soal kentut saja mesti ramai yang tak suka, cakap busuklah, tak ada adab lah bila kentut dan macam-macam lagi. Untuk pengetahuan anda semua, kentut datang dari dalam usus. Didalam usus terdapat gas yang berasal dari udara dan oksigen yang kita hirup atau telan. Jadi, kalau banyak bakteria yang tidak baik didalam usus, makin berbaulah kentut anda tu. Tapi, janganlah pula anda menganggap kentut itu satu perbuatan yang jijik kerana ia adalah bagus untuk kesihatan tau. Kenapa kentut baik untuk kesihatan? Jom kita baca perbualan seorang ibu dan anak ini dan 10 fakta menarik mengenai kentut! Menarik!
giphy.com

Perbualan antara Haikal dan ibunya
Haikal: Mama, tadi Haikal terkentut tapi takde bau.
Me: So?

Haikal: Haikal hairan lah. Kadang-kadang kentut ada bau, kadang-kadang takde bau.

Me: Bagus la takde bau. Ke Haikal suka yang ada bau?
Haikal: Haikal suka yang ada bau.
Me: Erkk kenapa pulak?
Haikal: Sebab bau dia boleh tukar-tukar. Kejap bau bawang, kejap bau telur, kejap bau roti. Baru lah best.
Me: Ok dah. Taknak la cakap pasal ni.
Haikal: Kenapa pulak?
Me: Sebab kentut kan dirty. Taknak lah.
Haikal: Mana ada dirty? Dia kan bunyi je.
Me:  *Diam beberapa saat*
Haikal: Mama, kenapa kadang-kadang kita boleh tahan kentut, dan kadang-kadang dia terkeluar sendiri?
Me: Aduuu.. Soalan apa ni?
Haikal: Haikal cuma terfikir. Mama tahu kenapa?
Me: Mama tak tahu la pasal kentut-kentut ni. Nanti tanya papa k.
Haikal: Haa ok ok. Sebab papa selalu kentut.
Me: Luls.
*Diam lagi beberapa saat*
Haikal: Tapi kan, kadang-kadang kentut Haikal bunyi macam senjata.
Me: Aduuu tak habis-habis lagi ke? Senjata apa pulakkkkk
Haikal: Bunyi macam machine gun. Bunyi macam snoring atok pun pernah.
Me: Okay dah, enough. Kita cakap pasal benda lain pulak ye. Umm..malam ni kita ajak papa jalan-jalan nak? Kita cari durian.
Nak?
Haikal: Yeayyy nak nak! Nanti mesti lepas tu kentut Haikal bau durian.
Me: Eeeeeeii
A few hours later, hati saya masih tak tenang sebab soalan-soalan pelik Haikal tadi masih bermain-main dalam fikiran. Yes, tentang kentut. Dan tetiba saya terfikir, why don’t I do some readings on that. Mana lah tahu dapat jumpa jawapan kepada persoalan Haikal tu. Dan boleh jadi knowledge baru untuk diri sendiri jugak. So i googled everything about kentut. Mula-mula rasa macam omggg gross gila apa benda aku baca niii. Tapi after reading some research-based articles, saya jumpa beberapa mind-blowing facts tentang this amazing gas we call kentut! Terus excited nak share dengan korang semua.
10 FAKTA KENTUT!
healthandlovepage.com
These are the 10 facts about farts atau flatulence atau orang kita panggil kentut
1) Hanya 1% je daripada gas kentut yang dikeluarkan, yang mempunyai bau busuk. 99% yang selebihnya adalah odourless! 1% tersebut adalah sulfurous. Cis, kongasam kau sulfurous!
2) Secara purata, manusia normal akan kentut 14 kali sehari. Sama ada dalam keadaan sedar ataupun tidak.
http://www.bathroomreader.com/
3) Pengambilan makanan yang ber”angin” seperti cauliflower, kobis, kekacang, broccoli, dan gandum akan buat badan produce lebih banyak gas/kentut. Makanan yang mengandungi Fructose (sejenis gula dalam buah / susu) juga akan cause more gas. Itu yang sampai tahap kentut dalam setiap rakaat solat tapi taknak mengaku.
4) Daging, telur dan bawang mengandungi kandungan sulfur yang tinggi, menyebabkan kentut lebih berbau puaka daripada biasa.
philmaffetone.com
5) Kentut adalah bahan flammable atau mudah terbakar. So jangan kentut di tepi unggun api.
6) Eat smaller meals, stay calm, dan exercise frequently akan bantu badan dan minda mengawal pengeluaran kentut dengan lebih baik. Hiargh!
7) Kepelbagaian bunyi kentut adalah disebabkan oleh the amount of gas, the force at which it is expelled, and the tightness of the sphincter muscles (otot di saluran tersebut ).
8) Tahan kentut tak merbahayakan kesihatan, tapi boleh menyebabkan kekejangan dan tidak selesa pada perut.
9) Kaum wanita lebih sensitive tentang kentut di tempat awam, kerana kentut wanita sebenarnya mengandungi hydrogen sulfide yang lebih tinggi (lebih berbau), berbanding kentut lelaki.
videohive.net
10) Banyak research dijalankan untuk menghasilkan pills yang boleh convert bau kentut kepada bau coklat, rose dan berries. Omgggg nak!
Okay dah. Cukup sepuluh. Bagi lebih-lebih kang korang mengkaji kentut sendiri pulak. Sebab mind-blown sangat terus curiousity level increase. Sorry kalau topik hari ni agak gross dan buat anda rasa tak selesa. Tapi ia adalah sesuatu yang sangat related to our daily lives kan?
Kelakar kan bila persoalan-persoalan pelik yang diajukan oleh anak-anak, sebenarnya boleh membuka mata dan minda kita.
Selama 30 tahun hidup, tak pernah sekali tergerak hati untuk baca pasal kentut ok.
Semoga bermanfaat!
giphy.com
Sumber : Adlil Rajiah


10 Faktor Kenapa Anda Mengalami Keguguran Berulang-Ulang

Keguguran merupakan mimpi ngeri bagi wanita yang sedang hamil. Bukan sahaja wanita yang pertama kali hamil berpotensi untuk mengalami keguguran, malah wanita yang sudah hamil berkali-kali juga berpotensi untuk mengalami keguguran. Mungkin ramai dalam kalangan anda yang masih tidak arif dengan punca kepada masalah keguguran ini dan beranggapan bahawa membuat kerja berat sahaja dapat membuat anda keguguran.
Jom baca penjelasan dari pakar ini tentang kenapa anda masih mengalami keguguran berulang-ulang dan rawatan yang anda perlu ambil.

Keguguran Berulang-ulang, Punca & Rawatan
Apakah keguguran ?

Kehilangan bayi sebelum 24 minggu kehamilan dipanggil keguguran. Jika ianya berlaku pada 3 bulan pertama kehamilan dipanggil keguguran awal. Keguguran awal adalah perkara yang biasa berlaku 10-20 kes dalam 100 kehamilan ( 10-20%) Keguguran lewat berlaku selepas 3 bulan pertama kehamilan, tidak biasa berlaku 1-2 kes dalam 100 kehamilan ( 1-2%)

Apakah keguguran berulang-ulang ?
Bila keguguran berlaku 3 atau lebih berturut-turut dipanggil sebagai keguguran berulang ( recurrent miscarriages ). Berlaku dalam 1 dalam 100 pasangan yang cuba untuk mendapatkan zuriat

Kenapa berlakunya keguguran berulang-ulang dan keguguran lewat kehamilan?

Kadang-kadang doktor dapat mengenalpasti sebab-sebab berlakunya keguguran lewat kehamilan. Walaubagaimanapun dalam kebanyakkan kes, doktor tak dapat mengenalpasti sebab-sebab berlakunya keguguran ini, lebih-lebih lagi jika semua ujian yang dijalankan adalah normal belaka.
Ada beberapa faktor yang dikenalpasti mungkin menyumbang kepada keguguran lewat kehamilan
1.UMUR

Semakin berusia wanita itu, semakin tinggi peluangnya untuk mendapat keguguran. Jika wanita berusia lebih 40 tahun, lebih 1 dalan 2 ( 50%) kehamilan akan berakhir dengan keguguran. Bukan sahaja wanita, jika suaminya berusia pun, peluang untuk keguguran tinggi.
2.ANTIPHOSPHOLIPID SYNDROME ( APS)

APS adalah sindrom dimana darah seseorang wanita itu senang membeku dan menyumbang kepada keguguran berulang dan keguguran lewat kehamilan
3.FAKTOR GENETIK

2-5 dalam 100 pasangan ( 2-5%) yang mengalami keguguran berulang, salah satu pasangannya akan ada ketidaknormalan salah satu kromosom ( struktur genetik yang terkandung dalam sel manusia yang mengandungi DNA dan perwarisan dari ayah ibu ). Walaupun masalah genetik ini mungkin tidak menujukkan apa-apa masalah pada ayah atau ibu, tetapi ianya boleh menyebabkan keguguran.
5.PANGKAL RAHIM YANG LEMAH

Kelemahan pangkal rahim ( cervical incompetence ) boleh menyebabkan keguguran dalam 14 hingga 23 minggu kehamilan. Susah sikit untuk mengenalpasti keadaan pangkal rahim lemah ini untuk wanita yang tak mengandung. Mungkin ini adalah penyebabkan keguguran jika kehamilan sebelumya gugur dengan cara air mentuban pecah awal, ataupun pangkal rahim membuka awal walaupun si ibu tiada rasa sakit pun
6.PERKEMBANGAN BAYI TAK NORMAL

Perkembangan bayi yang tidak normal boleh menyebabkan keguguran tapi bukan penyebab keguguran berulang.
7.JANGKITAN KUMAN

Sesetengah jangkitan kuman yang sebabkan ibu menjadi tidak sihat boleh menyebabkan keguguran. Walaubagaimanapun bagaimana jangkitan boleh menyebabkan keguguran ini masih lagi dalam kajian dan kesahihannya masih belum pasti.
8.BENTUK RAHIM

Tidak sahih lagi faktor bentuk rahim yang tak normal boleh menyebabkan keguguran
9.KENCING MANIS & MASALAH TIROID

Kencing manis dan masalah tiroid yang tidak terkawal boleh menyebabkan keguguran, walaubagaimanapun ianya tidak menyebabkan keguguran berulang-ulang asalkan masalah kencing manis dan tiroid ini dirawat dan dikawal sebaiknya.
10.FAKTOR IMUN ( Immune Factors )

Ada kajian mengatakan wanita keguguran disebabkan sistem imun mereka tidak berfungsi secara normal, dinamakan sebagai alloimmune reaction. Walaubagaimanapun, takda bukti sahih lagi yang menyokong kenyataan ini. Lebih banyak kajian diperlukan.
-Berat badan berlebihan
-Merokok, pengambilan kaffein dan alkohol secara berlebihan.
-Peluang untuk keguguran lagi meningkat bila berlakunya satu keguguran. Wanita dengan 3 kali keguguran berturut-turut ada risiko 4 dalam 10 peluang untuk mengalami keguguran sekali lagi.
Penyiasatan yang boleh dilakukan untuk keguguran berulang-ulang :

-Ujian darah – mengenalpasti Antiphospholipid syndrome dan thrombophilia
Ujian darah untuk mengenalpasti ketidaknormalan kromosom jika bayi menunjukkan kromosom yang tidak normal.
-Ujian darah untuk menentukan jangkitan kuman
Rawatan akan diberikan berdasarkan sebab-sebab berlakunya keguguran berulang-ulang ini. Jika doktor tidak dapat mengenalpasti sebab selepas melakukan pemeriksaan serta ujian-ujian yang berkenaan, wanita itu tidak perlu menerima rawatan.
Wanita dan pasangan sepatutnya mendapat rawatan serta kaunseling oleh pakar. Wanita yang mendapat sokongan perubatan dari awal kehamilan mempunyai peluang untuk mendapatkan kehamilan yang sihat. Walaupun tidak dapat mengenalpasti sebab-sebab keguguran berulang-ulang ini, 75 dalam 100 kes ( 75%) akan berjaya hamil sehingga kehujungnya.
Tenangkan hati dan ingat bahawa kebanyakkan pasangan akan berjaya dengan kehamilan, walaupun pernah gugur 3 kali berturut-turut.
Sumber : Dr. Muhammad Izzat Abdul Razak, Pegawai Perubatan Kesihatan Wanita & Kehamilan